Svečano otvaranje “Novosadskog Winter Festa”: Hor “Šareni vokali”, Ana Štajdohar, bend “Amajlija” i vatromet! : Nadlanu.com\nSvečano otvaranje “Novosadskog Winter Festa”: Hor “Šareni vokali”, Ana Štajdohar, bend “Amajlija” i vatromet!\nObjavljeno 21. nov 2017. / 17:41:53\nManifestaciju će otvoriti Milorad Radojević, član Gradskog veća za privredu. Muzički program će početi nastupom hora „Šareni vokali“ na Singing Christmas Tree – jedinstvenoj konstrukciji, sa kojima će pevati i specijalna gošća manifestacije pevačica Ana Štajdohar, zatim će uslediti vatromet, a za kraj večeri na glavnoj bini i nastup novosadskog benda „Amajlija“.\nFestival “Božićna čarolija”: Kreativne radionice za decu,…\nLJUBAVI, VOLIM TE DO NEBA: Ana Štajdohar uputila emotivnu…\nana štajdoharhor šareni vokalimilorad radojevićNovosadski Winterfestsvečano otvaranje


Ko finansira NIN? - Radio televizija Pančevo\nKo finansira NIN?\n26. maja 2020. 6. septembra 2020. 0383\nOd opozicionih političara često čujemo kako je “NIN” bastion prefesionalnog i nezavisnog novinarstva. Glavni i odgovornih urednik ovog lista, Milan Ćulibrk, rado je viđen gost svih zapadno orijentisanih televizijskih emisija, na kojima iznosi teške kritike na račun države Srbije. Ipak, nikada nije jasno čije tačno interese “NIN” zastupa i zašto borba za Srbiju biva kritikovana u ovom listu. Spisak inostranih finansijera ovog nedeljnika, do koga je PRISMOTRA dospela da dođe, mogao bi da odgonetne koja je zaista svrha magazina “NIN”.\nPrva stvar koja je primetna na spisku jeste petocifren broj u stranoj valuti – čak 26.000 evra uplaćeno je na račun NIN-a iz inostranstva. Nije sasvim jasno zašto je običnoj novinarskoj redakciji potreban toliki novac, ali se sa sigurnošću može reći da ove cifre igraju veliku ulogu u uređivačkoj politici NIN-a.\nČak tri donacije došle su iz Crne Gore – “S Pres”, kompanija za distribuciju iz Podgorice, u dva navrata uplatila je na račun NIN-a po 4.000 evra. “Mtel” je ovom listu u jednom trenutku uplatio čak 6.000 evra. S obzirom na to da NIN vrlo često kritikuje Srbe u Crnoj Gori njihove “velikosrpske ambicije”, postaje jasno na koji način opravdava donacija od sveukupno 14.000 evra iz ove zemlje.\nNa račun NIN-a legle su i velike ulate iz zemalja Evropske unije. Belgijsko predstavništvo kompanije “MasterCard” uplatilo je iznos od 7.000 evra ovom magazinu, a ništa skromniji nisu bili ni Slovenci – njihov ogranak kompanije “ComTrade” poslao je donaciju od 5.000 evra. U pitanju su zaista krupne cifre iz zemalja koje uopšte nisu blagonaklone prem interesima Srbije i samim tim su najmanju ruku sumnjive.\nIako je Milan Ćulibrk , urednik NIN-a, veoma izričit kada je potrebno kritikovati srpske nacionalne interese, čini se da bi se namučio u objašnjenju zašto je njegovoj redakciji potrebno 26.000 evra iz inostranstva. Ova cifra je dovoljno velika da sruši mit o NIN-u kao pouzdanom i nezavisnom listu koji nije pod uticajem nijendog centra moci.\nPredsednik Vučić obišao radove na izgradnji petlje Batajnica\nDinamo “razbio” Slogu za prvo mesto na tabeli\nVozila BRDM-2MS značajno pojačanje izviđačkim jedinicama Vojske Srbije


Ericsson cilja prve bodove u Singapuru | GPF1Vesti\nEricsson cilja prve bodove u Singapuru\nIn Sauber F1 Team, Singapore\nSauber je jedini tim koji u dosadašnjem delu sezone nije osvojio ni jedan bod\nEkipa Saubera još uvek nije uspela da stigne ni do jednog boda ove sezone ali se u timu nadaju da će im se sreća ovog vikenda osmehnuti na trci u Singapuru. Usled finansijske situacije koja je pogodila tim na početku sezone, rešenje je pronađeno u julu mesecu kada je Sauber objavio promenu vlasništva i od tog trenutka stanje počinje da se poboljšava.\nDovođenjem nekoliko inženjera u ekipu u prethodnih nekoliko nedelja i pojačan razvoj bolida svakako da ulivaju veći nivo samopouzdanja, što nije bio slučaj od početka sezone. Na ovoj stazi Sauber je prošle sezone bio nadomak bodova i vozač ekipe Marcus Ericsson se priseća prethodne trke na stazi Marina Bay.\n“Singapur je sigurno jedan od najuzbudljivijih i najizazovnijih trkačkih vikenda. Kada razmišljam o prošlogodišnjoj trci, ja sam bio veoma blizu završetku u bodovima na 11 mestu, i videli smo pozitivne rezultate iz bolida tokom nekoliko prethodnih trkačkih vikenda, i naš cilj je svakako da se borimo za bodove”.\nTimski kolega Felipe Nasr je takođe optimista po pitanju potencijala Saubera.\n“Imam dobre uspomene sa prošlogodišnjeg grand prixa, kada sam bio u mogućnosti da stignem do bodova. Ako pogledam na testiranje (nadogradnji) tokom poslednja nekoliko vikenda, imam poverenja u naš bolid, i osećam da smo napravili korak u pravom smeru iako se to po rezultatima još uvek ne vidi. U Singapuru se svašta može desiti, tako da mi treba da iskoristimo svaku priliku koja nam se pojavi”.\nŠef ekipe Sauber, Monisa Kaltenborn, je potvrdila da poslednje mesto u šampionatu za njih “nije opcija”.


Novo iznenađenje, Zvezda dovela još jednog napadača! - Sportske.net\nNovo iznenađenje, Zvezda dovela još jednog napadača!\nI to iz Španije!\nNovi ''BUM'' sa''Marakane'' - Bira se sedma Zvezdina zvezda, odluka već do meča sa Bajernom?!Nove informacije iz Engleske, Zvezdina ponuda stigla usred utakmice, kako je La Para reagovao?Pavkov neće igrati za reprezentaciju, ali nešto drugo ga veoma radujeZvezda objavila cene karata za Ligu šampiona, skuplje i od Bajerna!ZVANIČNO - Zvezda od ponoći još jača!\nCrvena zvezda je ovog leta uradila veliki posao u prelaznom roku, a jedan od transfera koji nije bio očekivan i za koji se saznalo iz španskih medija, jeste dolazak talentovanog napadača Uroša Milovanovića, koji je do sada bio član španskog Levantea.\nTamošnji portal ''macholevante.com'' obelodanio je tu informaciju, uz Milovanovićevu fotografiju sa predsednikom Crvene zvezde Svetozarom Mijailovićem prilikom potpisivanja ugovora.\nNa ''Transfermarktu'' piše da je transfer realizovan još 28. avgusta, pa čudi da se tek danas saznalo za ovo novo Zvezdino pojačanje.\nIpak, radi se o mladom igraču, snažnom napadaču, koji će u oktobru napuniti 19 godina i koga je Zvezda odmah prosledila u svoju filijalu Grafičar, gde će u nastavku sezone pokušati da se nametne za mesto u prvom timu šampiona Srbije.\nMilovanović je karijeru počeo u OFK Beogradu, odakle je prošle jeseni prešao u Levante, ali je ovog leta odlučio da prihvati ponudu Crvene zvezde i vrati se u srpski fudbal.\nIvanić otkrio šta je novo u tim doneo Deki Stanković\nI Ben odao počast Džordžu Flojdu\nIz Zvezde kažu - Danas je ostvaren cilj


Zamena baterije za 29 dolara mogla bi da nanense štetu prodaji ajfona | TopMobilni\nZamena baterije za 29 dolara mogla bi da nanense štetu prodaji ajfona\nDa li je ovo bila mudra odluka?\nOdluka Apple da povodom vesti o usporavanju starijih modela ponudi zamenu baterije za samo 29 dolara (umesto ranijih 79 dolara, to je 63% jeftinije) mogla bi ozbiljno da ugrozi prodaju najnovijih modela u 2018. godini.\nPrema procenama jednog od Applovih analitičara, Marka Moskowitza, čak 77% od 519 miliona korisnika ajfona ima pravo da zameni bateriju po ovoj ceni.\nApple priznao da namerno usporava rad ajfona\n"Prema našim procenama, 10% od 519 miliona korisnika odlučiće se za zamenu bateriju po ceni od 29 dolara, a oko 30% njih odlučiće se da ove godine ne kupi novi ajfon. To znači da bi prodaja oko 16 miliona ajfona mogla biti ozbiljno ugrožena, što b stvorilo pad od 4% u odnosu na predviđene zarade kompanije za 2018. godinu", objasnio je Mark.\nModeli stariji od iPhone 7 mogu da promene bateriju za samo 29 dolara\nKao što smo već pisali, ovo je odluka kompanije u znak izvinjenja zbog informacije da Apple ipak usporava rad starijih modela ajfona. Vest je izazvala velike i negativne reakcije kod korisnika, koje su rezultirale čak i tužbama, pa je Tim Cook uputio izvinjenje u ime kompanije i ponudio zamenu baterije starijim modelima za samo 29 dolara. Ova ponuda uključuje modele starije od iPhone 7.\nPogledajte novogodišnje promocije operatera


Dragan Đilas: SSP ostaje pri odluci o bojkotu izbora\n9. maj/svibanj, 2020.\nStranka sloboda i pravde (SSP), članica opozicionog Saveza za Srbiju (SzS), ostaje pri ranijoj odluci da bojkotuje predstojeće izbore, izjavo je za N1 predsednik SSP-a Dragan Đilas posle sednice Predsedništva te stranke u zgradi beogradske opštine Stari grad.\nĐilas je rekao da su na sednici Predsedništva SSP-a saslušali jedne druge, da je bilo glasova za izlazak na izbore, ali da je odlučeno da se ostane pri odluci o bojkotu izbora na svim nivoima.\nU Srbiji su izbori na svim nivoima najavljeni za 21. jun, nakon što je prethodni termin 26. april, odložen zbog pandemije korona virusa.\nŠta rade Dveri ispred parlamenta Srbije?\nĐilas je izjavio da su se glasovi čuli pre svega za izlazak na lokalne izbore, jer su, kako je rekao, ljjudi na lokalu pod većim pritiskom nego u Beogradu.\nĐilas je istakao da je svestan da odluka o bojkotu "nije laka ni fenomenalna", ali je uveren da će ona omogućiti da u nekoj bližoj budućnosti dođe do promena u Srbiji, i da na pravim izborima dođe do mirne promene vlasti.\nPokret slobodnih građana izlazi na izbore\nKomentarišući odluku Pokreta slobodnih građana (PSG), stranke koju predvodi glumac Sergej Trifunović, da izađe na izbore, a i medijske navode da su još neke opozicione stranke spremne da promene odluku o bojkotu, Đilas je rekao da bi zbog utiska prema Evropi bilo bolje da je opozicija ostala jedinstvena.


Crveni alarm: Zagađenje vazduha nepovoljno utiče na decu i trudnice - Bebac.com\nCrveni alarm: Zagađenje vazduha nepovoljno utiče na decu i trudnice\nZagađenje vodi poreklo od sagorevanja fosilnih goriva, saobraćaja i individualnih ložišta\nNe izlazite se bez preke potrebe\nNa sajtu za ocenu kvaliteta vazduha u svetu airvisual.com Beograd se pre dva dana našao na listi najzagađenijih gradova sveta. Danas je situacija u Beogradu malo bolja, ali ne i u ostatku zemlje.\nKao najzagađeniji grad danas u Srbiji je Subotica, a slede Novi Sad, Beočin i Pančevo kao gradovi sa veoma zagađenim vazhuhom. U navedenim gradovima indeks kvaliteta vazduha je između 151 i 176 što predstvalja jako zagađen vazduh.\nFoto: PrintScreen airvisual.com\nIste podatke prikazuje i zvanični sajt za monitoring kvaliteta vazduha u Srbiji čije podatke obrađuje Agencija za zaštitu životne sredine.\nSajt Air Visual, koji svoje podatke prikuplja preko zvaničnih mernih urađaja za kvalitet vazduha u zemlji, prizakuje prosečnu ocenu kvaliteta vazduga za pojedini grad, ali ovo ne znači da je u svim delovima grada kvalitet vazduha loš.\nSajt Beoeko.com koji meri kvalitet vazduha za teritoriju Beograda za danas pokazuje da je kvalitet vazduha u Beogradu prihvatljiv. Kada je ovakav kvalitet vazduha u pitanju posebno bi trebalo da vode računa osetljive grupe ljudi kao što su stari, deca, osobe sa oboljenjima srca i pluća.\nFoto: PrintScreen beoeko.com\nKod osetljivih grupa* u populaciji se mogu javiti određene zdravstvene tegobe (najčešće pogošanje već postojećeg oboljenja), ali se ne očekuju efekti na zdravlje zdravih osoba.\nProcena kvaliteta vazduha na sajtu Beoeko.com Foto: PrintScreen beoeko.com\nPreporuka za osetljive grupe danas u Beogradu je da se može boraviti napolju, ali pratiti eventualnu pojavu simptoma kao što su kašalj, otežano disanje, a dodatno i pojavu lupanja srca i neuobičajenog osećaja umora kod osoba sa oboljenjima srca. Ukoliko se jave ovi simptomi, skratiti dužinu i smanjiti intenzitet napornih aktivnosti u spoljašnjoj sredini, a ako se simptomi zadrže i nakon preduzimanja ovih mera, obratiti se svom lekaru.\nReklama za Neskvik zabranjena zbog previše šećera\nNe stavljajte kremu na virusni osip\nStižu nam hladniji dani, a evo kako će to uticati na stepen zagađenosti vazduha


EU odbacuje rezultate izbora u Venecueli\nPonedjeljak, 7.12.2020., 18:02 Ponedjeljak, 7.12.2020., 17:52\nEU je saopštila da ne smatra da su parlamentarni izbori koji su održani u Venecueli bili slobodni ili fer, te odbacuje rezultate i poziva predsjednika Nikolasa Madura da izradi mapu puta ka nacionalnom pomirenju.\nVisoki predstavnik EU za spoljnu politiku i bezbjednost Žozep Borelj rekao je nakon sastanka šefova evropskih diplomatija da evropski blok ne može smatrati venecuelanske izbore demokratskim.\nŠefovi evropskih diplomatija usvojili su zajednički stav kojim odbacuju ishod tih izbora.\nIzborni savjet Venecuele saopštio je da su na osnovu 82 odsto prebrojanih glasova 67,6 odsto glasova dobile stranke koje podržavaju Madura.\nOpozicija je dobila gotovo 32 odsto glasova.\neuroskeptik Ponedjeljak, 7.12.2020., 18:34 at 6:34 pm\nA, ko je EU da nešto smatra ili ne smatra po pitanju izbora u Venecueli?Venecuela je suverena zemlja koja se nalazi na drugom kraju svijeta,pa kad već EU gura svoj nos na druge kontinente što malo ne komentarišu izbore u SAD.


Žestoko u Topoli: Da li je trovan pas Dragana Jovanovića? – UCENTAR\nU Centar 10/07/2020\t0 Comments\nGostujući na lokalnoj TV „Šumadija“ Igor Petrović prvi čovek SNS rekao je da ova stranka već ima potpisan koalicioni sporazum sa dve stranke i da očekuje većinu u novom sazivu SO Topola- i to u saradnji sa grupom građana. Ovo gostovanje izazvalo je pravi politički tornado na političkoj sceni varošice pod Oplencom gde Bolja Srbija (16 mandata) i SNS (15) grčevito bore da obezbede skupštinsku večinu\n„Jovanović laže da mu je trovan pas“\nIgor Petrović, SNS: „Pas nije trovan“\n„Odlazeća garnitura je sa svojim žalopojkama iznela niz neistina od samih izbor i posle izbora.. Nosilac liste Dragan Jovanović izneo je kao neistinu i o samim rezultatima izbora, pa do toga da se mi bavimo nekom trgovinom ili kupovinom odbornika što je najveća laž“ – rekao je Petrović i optužio Jovanovića da laže „da mu je kuća namazana katranom i da mu je pas otrovan“ “.\n„To apsolutno nije tačno. Niti su to urdili aktivisti SNS, niti se to dogodilo, niti je to Dragan Jovanović prijavio u policiju, kao nešto što se desilo. Ako vama prete, kao što on kaže, ako vas pozivaju ako vam kuče otruju u dvorištu, ako vam nanesu štetu na kući valjda ćete to prijaviti u policiju. Zaista su više prekardašili sa lažima- rekao je Petrović koji je isključio bilo kakvu moguću saradnju sa Boljom Srbijom.\nUsledio je odgovor Dragana Jovanovića, lidera Bolje Srbije koji je već 16 godina prvi čovek Topole.\nJovanović: Obavestio minsitra policije\n-Najpre tvrdnja da nisam prijavio da mi je na kuću bačena crna farba i trovan pas. To se desilo u petak uveče 26. juna između dva kruga lokalnih izbora u Topoli. Ja sam to video kad sam došao kući nešto iza 22 č uveče i u besu sam napisao o tome ministru policije Nebojši Stefanoviću. Da nije ovakvih neistina nikada je ne bih davao javnosti na uvid, ali posle ovakvih laži prosto moram- kaže Jovanović. Prema njegovim rečima, „to što je u toku noći farbao kuću je samo strah da majka dodatno to ne vidi i ovako je jedva ovo preživela“.\n-Kako je sve to izgledalo u Blaznavi o tome mogu svedočiti moje komšije koje su jurile razne ljude koji su se vrzmali tamo, kao i širom opštine- naročito u Šatornji. Nemojte se predstavljati da ste pobednici izbora, jer to niste. Imate osvojeno drugo mesto i to što pokušavate da napravite većinu jeste vaše pravo, ali pobednici niste, jer još jednom da citiram Vučica “ko pobedi na lokalu i za jedan glas ima moralno pravo da pravi većinu”- kaže Jovanović.\nInače, pas Boki, posle trovanja bio je na infuziji i preživeo je…\nO zakazivanju sednice Skupštine opštine Topola\nSNS je optužio Jovanovića da odugovlači sa zakazivanjem konstitutivne sednice novog opštinskog parlamenta.\n-Što se tiče zakazivanja konstitutivne sednice novog saziva na konsuacijama je bilo kod mene u kancelariji 6 ljudi. Svi su svedoci da je predsednik SPS- Žarko Jovanović ultimativno rekao da pre druge polovine avgusta i smanjivanja korone oni neće prisustvovati. Plus trenutno oboleli odbornici. Pa kako mogu zakazati sednicu?!? Krizni štab na republičkom nivou kojim predsedava predsednik vlade Srbije Ana Brnabić je doneo odluku o zabrani okupljanja u zatvorenom prostoru do 10 ljudi. E sada recite vi meni kako da se održi ta sednica i šta raditi. Prema najnovijem izveštaju Zavoda za javno zdravlje iz Kragujevca jos 7 građana Topole ima korona virus. Sednica će biti u drugoj polovini avgusta u jasnom zakonskom roku, ni manje ni više nego što su uradili svi drugi u okruženju- kaže Dragan Jovanović.\nvideo: gostovanje Ivana Petrovića, SNS koje je izazvalo novu buru u Topoli


SUDIJE ODBACILE NAVODE IZ ANONIMNOG "OTVORENOG PISMA" | SRNA\nSUDIJE ODBACILE NAVODE IZ ANONIMNOG "OTVORENOG PISMA"\nSARAJEVO, 18. JANUARA /SRNA/ - Sudije i predsjednik Suda BiH saopštili su da odbacuju navode iznesene u takozvanom "otvorenom pismu" nepoznatog pošiljaoca, a posebno autorstva teksta, ističući da to dovodi do stvaranja pritiska s ciljem urušavanja institucionalnog kapaciteta i kredibiliteta ove pravosudne institucije.\nPovodom "otvorenog pisma" od 14. januara, u kojem se kao potpisnici navode sudije Suda BiH i tužioci Tužilaštva BiH, sudije ističu da je Sud BiH ponovo izložen pritisku anonimnih pošiljalaca izrazito malicioznih i montiranih tekstova, koji obiluju neistinitim, uvredljivim i gnusnim konstrukcijama o ličnosti i postupanju određenog broja sudija i predsjednika Suda BiH.\n"Usljed nedostatka stvarne kriminalne količine, umjesto ranijih anonimnih krivičnih prijava, prešlo se na anonimna takozvana otvorena pisma, s navođenjem lažnih potpisnika, sve s ciljem što direktnijeg ataka na ugled i autoritet Suda BiH", navodi se u saopštenju koji su potpisali sudije Suda BiH.\nNapominje se da je Sud zbog predmeta koje procesuira izložen različitim medijskim i institucionalnim aktivnostima, "koji ne samo da su nezakoniti, već prelaze u sferu klevetničkog i uvredljivog govora".\n"Međutim, ni ovaj, kao ni raniji primjeri, neće uticati na zakonitost i pravilnost rada Suda i postupanja sudija i predsjednika Suda", dodaje se u saopštenju.\nSudije su pozvale tužioce Tužilaštva BiH da se izjasne da li su potpisnici anonimnog "otvorenog pisma" u kojem sudije i tužioci pozivaju predsjednika Suda BiH Ranka Debeveca da odmah i bezuslovno da ostavku na tu funkciju i vrati mandat sudije Suda BiH, "iz svih poznatih razloga sa kojima je djelimično upoznat i ostatak pravosudne zajednice, kao i šira domaća javnost i međunarodne institucije u BiH".\n"Svi znamo da kao predsjednik Suda BiH zloupotrebama svoga položaja ispunjavaš sve želje i naloge, posebno zloupotrebe ovlaštenja direktora Obavještajno-bezbjednosne agencije BiH, posebno kada su u pitanju legalizovanje ili prikrivanje privatizovanih i kriminalnih aktivnosti Agencije i njenih mentora iz sjene", navodi se u "otvorenom pismu" koji su objavili sarajevski mediji.


Predstavnici vlasti u Prijepolju na terenu sa poljoprivrednicima o izgradnji atarskih puteva\nNaslovnica NAJNOVIJE Privreda Predstavnici vlasti u Prijepolju na terenu sa poljoprivrednicima o izgradnji atarskih puteva\nIako je državni praznik i neradni dan, to vlast u Prijepolju ne sputava da lijepo vrijeme iskoristi u oblasku mesnih zajednica svoje opštine i da vide koji su to atarski putevi predviđeni da se rade ove godine.\nŠef odborničke grupe BDZ Sandžaka u Prijepolju Samir Tandir ističe da je sva priča o razvojnoj i izvoznoj šansi u Prijepolju uzaludna, ukoliko se ne omoguće pristojni putevi pomoću kojih će proizvodi biti sigurnije i lakše plasirani i transportovani.\nMještanin Mehmed Duran ističe da je do sada sve bilo i ostalo na obećanima. Nada se boljem, jer, ističe, ova vlast je pokazala da brine o svim građanima podjednako.\nKao član opštinske komisije za izgradnju atarskih puteva Mersid Mekić kaže da ova vlast ima sluha za uzgajivače maline, te da su u toku sa svim njihovim problemima, a da će se njihovi zahtjevi uskoro sprovesti u djelo.\nAtarski putevi se rade djelimično od sredstava iz budžeta opštine, a dobrim dijelom sredstvima pomaže i Ministarstvo poljoprivrede.


Petrović: Neće biti poskupljenja struje za građane Srpske (ali hoće za privredu) - Leutar.net\nHomeVijestiPrivredaPetrović: Neće biti poskupljenja struje za građane Srpske (ali hoće za privredu)\nPetrović: Neće biti poskupljenja struje za građane Srpske (ali hoće za privredu)\n31. decembra 2018. Leutar Privreda, Republika Srpska, Vijesti 0\nGeneralni direktor “Elektroprivrede Republike Srpske” /ERS/ Luka Petrović rekao je da ovo preduzeće neće tražiti od Regulatorne komisije za energetiku povećanje cijene električne energije za građane Srpske, iako bi taj zahtjev bio opravdan s ekonomskog stanovišta jer su cijene struje na slobodnom tržištu višestruko veće.\nKada je riječ o cijenama električne energije za privredu, Petrović je rekao da će tu doći do određenih korekcija i povećanja od 14 odsto, čime će struja u Srpskoj i dalje biti najjeftinija na Balkanu.\n“Sa sigurnošću možemo reći da će `Elektroprivreda` finansijsku 2018. godinu završiti sa pozitivnim rezultatom. S aspekta hidrologije, godina je bila povoljna. Godišnji plan proizvodnje je, u svakom proizvodnom preduzeću pojedinačno, a time i na nivou sistema, stoodstotno ostvaren”, rekao je Petrović za “Nezavisne novine”.\nGovoreći o reorganizaciji preduzeća, Petrović je naveo da to podrazumijeva redefinisanje odnosa u Mješovitom holdingu ERS i uspostavljanje efikasnijeg upravljanja sistemom.\nPrema njegovim riječima, ERS mora prilagoditi poslovanje uslovima otvorenog tržišta električne energije i ispuniti obaveze iz Trećeg energetskog paketa, u skladu sa kojima je neophodno izvršiti pravno i funkcionalno razdvajanje djelatnosti distribucije od snabdijevanja i proizvodnje.\n“Ispunjavanje preuzetih obaveza će omogućiti pristup investicionim fondovima, što je značajno sa aspekta namjeravanog intenziviranja investicionih aktivnosti, posebno ako se ima u vidu da je riječ o nepovratnim sredstvima”, naglasio je Petrović.\nOn je naveo da ERS, osim snabdijevanja domaćih potrošača, oko 30 odsto viškova električne energije plasira u izvoz.\n“Do sada nismo imali razvijen sektor za trgovinu električnom energijom, a njegovo osnaživanje biće jedan od prioriteta u narednoj godini kako bi se i po tom osnovu ostvarivali dodatni prihodi”, istakao je Petrović.\nGovoreći o investiranjima, on je rekao da će ulaganja u postojeće, ili nove objekte, morati da imaju elaborat opravdanosti, te naveo da će prioritetno biti nastavljena gradnja hidroelektrane “Dabar”, ali i izgradnja “Buk Bijele”, kao i da je važno da se uspostavi dogovor sa Hrvatskom o gradnji hidroelektrane “Dubrovnik dva”.\nOn je dodao da su u toku aktivne mjere za dobijanje koncesija za hidroelektrane “Paunci” i “Foča”, za koje je interes iskazala Srbija, a kada je riječ o termoelektranama intenzivno se sa stranim investitorima razmatraju modeli gradnje “Gacko dva”.\n“Značajna će biti ulaganja i u distributivnu mrežu s ciljem sigurnog napajanja i smanjenja distributivnih gubitaka, koje je potrebno svesti na tehnički prihvatljiv nivo”, poručio je Petrović.\nGovoreći o radnicima, direktor ovog preduzeća je rekao da je tačno da je “Elektroprivreda” opterećena viškom radnika i da je u holdingu zaposleno više od 9.500 ljudi, ali da kvalitetnog i stručnog kadra nedostaje.\n“Planiramo da izvršimo prekvalifikacije, dokvalifikacije i maksimalno iskoristimo postojeći kadar. Suočeni smo i sa odlaskom kvalitetnih školovanih ljudi, i `majstora svog zanata` u inostranstvo, a ERS ne smije da dozvoli da ljudi od kojih posao zavisi napuste kompaniju”, rekao je Petrović.


Vlada donela Uredbu o utvrđivanju opasnog rada za decu - Mreža organizacija za decu Srbije\nNa sednici Vlade Republike Srbije, održanoj 29. maja 2017. godine, donešena je Uredba o utvrđivanju opasnog rada za decu kojom su utvrđeni poslovi koji su, po svojoj prirodi ili okolnostima u kojima se obavljaju, štetni po decu.\nOva Uredba donata je u cilju zaštite lica mlađih od 18 godina od rada koji je štetan po njihovo zdravlje, bezbednost ili moral, odnosno koji ih izlaže štetnostima ili se obavlja se u okviru okolnosti ili delatnosti koje su za njih opasne. Usvajanjem ove Udredbe Vlada Republike Srbije ispunila je obavezu preuzetu ratifikacijom Konvencije Međunarodne organizacije rada broj 182 o najgorim oblicima dečijeg rada.\nUredba koju je donela Vlada zasniva se na Listi opasnih poslova za decu koju je izradila Međuresorna radna grupa. Članovima ove radne grupe bili su i dva predstavnika MODS-a, među kojima je bio i predstavnik članice Mreže Centra za integraciju mladih. Stručnu i tehničku podršku ovom procesu pružila je Međunarodna organizacija rada u okviru projekta “Angažovanje i podrška na nacionalnom nivou za smanjenje pojave dečjeg rada”.\nUredbu požete pogledati OVDE.\nPrilog koji prati Uredbu možete pogledati OVDE.


DM na volonterskom zadatku u Dnevnom centru\nčetvrtak, 29 jun 2017 18:35\nVolontiranje je aktivnost u kojoj DM potpuno podržava svoje zaposlenike donirajući im jedan radni dan koji umjesto na radnom mjestu mogu provesti u društveno korisnim projektima. Ove godine zaposlenici DM-a u Brčkom su za svoj društveno korisni rad odabrali projekat koji realizuje Omladinski centar „Vermont“ pod nazivom „Dnevni centar za djecu koja žive i/ili rade na ulici“. Volonterke iz DM-a su tokom protekle dvije sedmice učestvovale na radionicama različitog karaktera koje sprovodi naše osoblje i ujedno družeći se sa našim korisnicima.\nDnevni centar u Brčkom je uspostavljen uz podršku međunarodne organizacije Save the Children. Od osnivanja do danas broj korisnika se povećavao te su sami tim potebe, kapaciteti i snage Dnevnog centra rasle. Svrha Dnevnog centra je poduzimati pozitivne korake u osiguravanju zaštite i pružanja pomoći djeci i u tom naumu nam se pridružila organizacija GIZ - Deutsche Gesellschaft fur Internationale Zusammenarbeit GmbH, koja svojom tehničkom i finansijskom podrškom odnedavno potpomaže naš rad .\nSvakodnevnim radionicama, te terenskim radom doprinosimo poboljšanju socijalne i zdravstvene zaštite ove kategorije djece, kao i njihovo uključivanje u vaspitno-obrazovni proces.\nDM zaposlenici već od 2011. godine su započeli sa iskorištavanjem prilike da svoj radni dan poklone onima kojima je najpotrebniji, sa ciljem buđenja svijesti građana i doprinosa zajednici kroz volontiranje na društveno korisnim projektima.\nOvom prilikom Omladinski centar „Vermont“ se zahvaljuje DM-u na uloženom vremenu, trudu i volji koje su pružili mališanima iz Dnevnog centra, te poziva i druge poslodavce koji podržavaju ovakve inicijative da se priključe i na taj način slijede pozitivan i human primjer.\nPročitano 14121 puta\nViše iz ove kategorije « KONKURS ZA POSAO\tImate li vremena za kafu? »\nLink komentara\t ponedeljak, 02 april 2018 15:25\tnapisao/la\tOscarApope\nLink komentara\t ponedeljak, 02 april 2018 15:06\tnapisao/la\tJamescat\nLink komentara\t nedelja, 01 april 2018 03:57\tnapisao/la\tRichardUnode\nLink komentara\t subota, 31 mart 2018 05:55\tnapisao/la\tArmandoKab\nLink komentara\t sreda, 28 mart 2018 04:17\tnapisao/la\tDonaldnaics\nLink komentara\t utorak, 27 mart 2018 16:35\tnapisao/la\tClaudeCex\nLink komentara\t ponedeljak, 26 mart 2018 17:17\tnapisao/la\tClaudeCex\nLink komentara\t subota, 24 mart 2018 16:23\tnapisao/la\tJosephBix\nLink komentara\t subota, 24 mart 2018 06:59\tnapisao/la\tJulianhat\nLink komentara\t petak, 23 mart 2018 09:04\tnapisao/la\tGregoryEnhal\nLink komentara\t četvrtak, 22 mart 2018 21:22\tnapisao/la\tOlivertok\nLink komentara\t četvrtak, 22 mart 2018 03:57\tnapisao/la\tGlennjerse\nLink komentara\t utorak, 20 mart 2018 11:10\tnapisao/la\tBobbyEquab\nLink komentara\t ponedeljak, 19 mart 2018 22:53\tnapisao/la\tEddiegah\nLink komentara\t ponedeljak, 19 mart 2018 08:30\tnapisao/la\tMichaelraf\nLink komentara\t ponedeljak, 19 mart 2018 02:07\tnapisao/la\tCraigRuity\nLink komentara\t nedelja, 18 mart 2018 20:37\tnapisao/la\tThomasquish\nLink komentara\t subota, 17 mart 2018 08:40\tnapisao/la\tAndresBax\nLink komentara\t sreda, 14 mart 2018 01:45\tnapisao/la\tLouisGon\nLink komentara\t ponedeljak, 12 mart 2018 23:06\tnapisao/la\tMatthewjak


Jug važi za glavnog favorita završnog turnira, dok su crno-beli, koji su domaćini Fajnal-fora, napravili veliki uspeh plasmanom među četiri najbolje ekipa sa vrlo mladim timom.\nVaterpolisti Partizana su prvo poluvreme odigrali u grču, a kada su u drugom delu pokazali šta umeju, bili su jako blizu produžetaka, ali je Jug na iskustvo došao do finala, iako nije blistao.\nJunak dubrovačkog tima je Aleksandar Ivović koji je preuzeo odgovornost u finišu kada se lomio rezultat, postigao gol skoro sa centra i potom iznudio peterac kojim je Janović rešio pitanje pobednika.\nNakon prvog kontakta sudije su isključile Čučkovića, što je gostujući tim iskoristio i poveo preko Nikole Janovića. Vaterpolisti Partizana se potom nisu snašli u dva napada, ali ni Jug nije blistao pred golom Sora.\nIpak, novo isključenje Nikše Dobuda je urodilo plodom, pošto je Dušan Mandić zatresao mrežu za 1:1 i tako malo i probudio navijače na tribinama, koje nisu potpuno ispunjene. Malo je nedostajalo da Partizan povede, ali je Dedović šutirao pod faulom, a sudije se nisu oglasile, dok je zatim na drugoj strani Miho Bošković iz velike daljine matirao Sora za 2:1, pošto je poslao loptu tik uz levu stativu.\nGolman srpskog tima je potom zaustavio udarac Janovića i tako sprečio Jug da se rezultatski odlepi u finišu prve četvrtine, koju su obeležili konta-faulovi.\nNa samom startu druge deonice Jug je prvi put stekao dva gola prednosti, iako je Soro sjajno zaustavio udarac Pavlovića "sa sidra", lopta se odbila do Bušljea i on je pogodio za 3:1. Partizan nikako nije mogao da uđe u ritam, a nedostatak koncentracije bio je očigledan i kada je Bijač odbranio Čučkoviću čist zicer.\nMeč bi možda bio rešen već u prvom poluvremenu da nije bilo razgoropađenog Sora, koji je činio čuda, ali to nije bilo materijalizovano u napadu, pošto su crno-beli realizovali dve od šest situacija sa igračem više.\nNa startu treće četvrtine Rackov je iznudio isključenje Ivovića, ali ni sedmi put Partizan nije iskoristio igrača više, a kada je Jug bio kompletan, uspeo je Vico na asistenciju Čučkovića da smanji na 3:4. Radost je kratko trajala, pošto je Pavo Marković poslao loptu pod prečku i kroz ruke Sora za 5:3.\nIpak, nisu se predavali crno-beli i nakon dva minuta igre u ovoj deonici pošlo im je za rukom da prvi put daju dva pogotka u jednoj četvrtini. Učinio je to Stefan Mitrović sa leve strane kada je iz prve matirao Bijača posle dodavanja Dedovića, ali je Bošković brzo vratio Jugu dva gola prednosti - 6:4.\nUsledila je nešto rastrzanija igra na obe strane, Bošković je pogodio prečku, a Partizanu je istekao napad, da bi zatim Soro sa igračem manje sačuvao mrežu. Miran period prekinuo je Dušan Mandić kada je poslao projektil za 5:6 minut pre odlaska na mali odmor.\nMogla su Jugu dva napada uzastopno da propadnu, pošto im je sviran kontra-faul, ali je onda u poslednjoj sekundi drugog napada Aleksandar Ivović skoro sa centra pogodio sam gornji desni ugao za 6:7. Isti igrač je potom pobegao Mandiću i iznudio peterac, koji je Janović pretvorio u 8:6 na tri minuta pre kraja i tako je pitanje pobednika bilo rešeno.\nDramu je vratio Rackov projektilom iz velike daljine, a onda je Soro sačuvao mrežu sa igračem manje, ali se crno-beli nisu snašli u dva napada kada su mogli da dođu do produžetaka, pa je Jug sa 8:7 slavio prolaz u finale.\nPo dva gola za Jug su postigli Bošković, Janović i Ivović, a Marković i Bušlje po jedan, dok je mrežu pobednika u dva navrata zatresao Mandić, a po jednom su se u strelce za Partizan upisali Ćuk, Rackov, Dedović Mitrović i Vico.


Stigla AstraZeneka, Srbija jedna od rijetkih gdje biraju četiri vakcine - Vijesti Srpske – Najnovije vijesti iz Republike Srpske i BIH\nNaslovna Najnovije Stigla AstraZeneka, Srbija jedna od rijetkih gdje biraju četiri vakcine\nBEOGRAD – Vakcina protiv virusa korona britansko-švedskog proizvođača „AstraZeneka“ stigla je danas u Srbiju, a prvi kontingent od 150.000 doza na aerodromu je dočekao predsjednik Srbije Aleksandar Vučić.\nAvion s vakcinama sletio je na beogradski aerodrom „Nikola Tesla“ oko osam sati.\n„Hvala što podržavate Srbiju i što ste dozvolili da uvezemo iz Indije.\nOvaj trenutak je od velikog značaja za nas“, rekao je Vučić.\nInače, ministar zdravlja Zlatibor Lončar izjavio je u petak da je Srbija potpisala novi ugovor sa kompanijom „Fajzer-Biontek“, tako da će u drugom kvartalu umjesto 500.000 vakcina, stići 1,2 miliona, a u trećem umjesto 400.000 – 1,19 miliona doza vakcina.


Otkrivena 91 firma za obavljanje "prljavih poslova" - Bizlife.rs\nOtkrivena 91 firma za obavljanje „prljavih poslova“\n13:27 Beograd, 17/07/2018\nZa prvih šest meseci ove godine otkriveno je 91 firmi koje nazivaju „fantomskim“ ili „peračkim“. To je za 54 odsto više u odnosu na isti period 2017. godine, izjavila je za Blic direktorka Poreske uprave Srbije Dragana Marković.\nKako navodi, u prvih šest meseci ove godine podnete su 44 krivične prijave protiv takvih firmi koje su pomagale regularnim privrednim subjektima u izvršenju krivičnih dela, a pri tome je utajeno 847 miliona dinara poreza.\nPoreska uprava, objašnjava Marković, formirala je posebno odeljenje za rizične grupe neplatiša i predviđen je određeni broj projekata usmerenih protiv sive ekonomije u saradnji sa drugim državnim organima.\nOna podseća i da je Poreska uprava primila u radni odnos 100 novih radnika koji su angažovani na poslovima terenske kontrole i navodi da je Upravi neophodno dodatno zapošljavanje, pre svih, ekonomista, pravnika i IT stručnjaka.\nPrema istraživanju od pre nekoliko godina, kaže, u Srbiji na 1.411 stanovnika dolazi jedan poreski službenik, dok je u zemljama u okruženju ta brojka znatno manja, u Hrvatskoj 876, a u Sloveniji 823 stanovnika po „porezniku“.\nkorupcija preduzeca poreska uprava fantomske firme


Oglasio se i Policijski sindikat Srbije: Niko ne sme da preti\nReprezentativni Policijski sindikat Srbije najoštrije osuđuje pretnje policajcu R.B. koji je tokom policijske akcije na sprečavanju šverca ubio mladića u Tutinu. Prenosimo vam saopštenje u...\nBrenson objavio uznemirujuće pismo od Trampa: On je sramota za svet!\nBritanski milijarder Ričard Brenson otkrio je detalje dugogodišnjeg sukoba sa sadašnjim predsednikom Amerike Donaldom Trampom.\nNepoznati ucenjivač u nemačkoj pokrajini Baden-Virtemberg otrovao je hranu za decu, a tek kada dobije 10 miliona evra, prestaće se tim.\nSeverna Koreja preti - Šinzo Abe raspustio parlament\nPremijer Japana Šinzo Abe zvanično je raspustio Donji dom japanskog parlamenta, čime je otvoren put za održavanje prevremenih izbora 22. oktobra.\nDelboj na meti ludaka: Stalno mu prete smrću\nBritanija na nogama: Vojska na ulicama širom zemlje, sumnja se na novi teroristički napad\n16:57 >> 19:46\nMoskva pod opsadom: Evakuisano skoro 50.000 zbog dojave o bombi\nViše od 50.000 ljudi evakuisano je iz trgovinskih centara, železničkih stanica i sa univerziteta u Moskvi, nakon simultane dojave da su na tim mestima postavljene bombe.\nAko štrajkujete, postaćete tehnološki višak?\nDemokratska stranka (DS) ocenila je danas da podaci koje saopštavaju predstavnici vlasti o višku prosvetara imaju za cilj zaustavljanje štrajka, najavljenog za početak školske godine.


Posle dobre sezone u Crvenoj zvezdi, Lendri Noko je napustio Mali Kalemegdan i potpisao ugovor sa Baskonijom.\nIako je bilo nagoveštaja da regionalni šampion želi da ga zadrži i ponudi mu novi ugovor, 27-godišnji Kamerunac je prihvatio poziv Duška Ivanovića i preselio se u Vitoriju.\nVest o transferu, Baskonija je podelila na zvaničnom sajtu uz informaciju da je ugovor potpisan na godinu dana.\n- Baskonija je dodala mišiće i pokretljivost u reket u vidu Kamerunca koji će stići u Baskoniju u narednih nekoliko dana kako bi se stavio na raspolaganje Dušku Ivanoviću, ističe se na zvaničnom sajtu.\nNoko stiže u Baskoniju iz Crvene zvezde, sa kojom u prvi mah nije uspeo da potiše ugovor, ali se onda oporavio i vratio na parket, te odigrao 20 evroligaških utakmica i na njima prosečno beležio sedam poena i pet skokova.\nKamerunac je stekao veliko iskustvo igranja u Evroligi, kako u Crvenoj zvezdi, tako i Albi, ali i Evrokupu, a u Baskoniju je stigao kao aternativa za Jusufa Fala, koji se rastao sa klubom.


SU: REBALANSOM OMOGUĆENO ZADUŽIVANJE GRADA - Magločistač\nPočetna Aktuelno SU: REBALANSOM OMOGUĆENO ZADUŽIVANJE GRADA\nSU: REBALANSOM OMOGUĆENO ZADUŽIVANJE GRADA\nPostavio/la: MagločistačObjavljeno: 24.07.2015 Kategorija: Aktuelno, MagločistačNema komentara\nSkupština grada Subotice usvojila je danas rebalans gradskog budžeta za ovu godinu koji će, po rečima gradonačelnika Jenea Maglaija, iznositi više od šest milijardi dinara.\nRashodovna strana je, po njegovim rečima, realno povećana za 270 miliona dinara, a to se odnosi na obaveze lokalne samouprave nastale tokom godine po pitanju funkcionisanja javnih ustanova, kao i za udruživanje sredstava na realizaciji zajedničkih projekata sa višim nivoima vlasti.\nRebalansom je takođe stvorena mogućnost za zaduživanje grada kroz izdavanje municipalnih obveznica koje će biti namenjene za prikupljanje sredstava namenjenih za realizaciju infrastrukturnih projekata.\n„Suština jeste da su to sve namenska sredstva. Realno je sada budžet grada blizu pet milijardi i 300 miliona dinara, a ostalo, preko 500 miliona dinara, su sredstva sa viših nivoa vlasti i negde oko 300 miliona dinara zaduživanje od municipalnih obveznica“, rekao je Maglai.\nGovoreći u prihodovnoj strani budžeta, Maglai je rekao da podbačaja ima u manjim stavkama, ali da se u dve najveće stavke  porezi na zarade i poreza na imovinu, prihodi konstantno povećavaju, ocenivši da to daje sigurnost i balans rashodovnoj strani budžeta.\n„To i mene kao gradonačelnika drži u situaciji da mogu da držim pod kontrolom kompletnu rashodovnu stranu budžeta. Očekujem da će ovi prihodi ići i dalje u pozitivnom pravcu i to je veoma dobro za ovaj grad jer su to izvorni prihodi grada, a nadam se da ćemo uspeti da povećamo i prihode od gazdovanja imovinom“, rekao je Maglai.\nOpoziciona Demokratska stranka nije podržala predlog rebalansa budžeta. Predsednik odborničke grupe ove stranke Slavko Parać je rekao da planirana prihodnovna strana, kao i ranije, nije realna.\n„Mi mislimo da je i ovoga puta strana prihoda preoptimistična, jer ukoliko bi se ostvarili rashodi koji proističu iz tog uvećanog prihoda, u tom slučaju se dovodi u opasnost budžet da umesto planiranih 201 milion deficita naraste na preko 300 miliona“, rekao je Parać.\nOn je pozitivno ocenio stavke koje se odnose na socijalna davanja, ali i kritikovao zaduživanje grada u iznosu od 600 miliona dinara za potrebe za koje smara da nisu razvojne, odnosno one koji neće doneti nove prihode, već samo nove troškove.\n„U tim dugovima će grcati Subotičani koji će to plaćati. Dakle, neinvetivna, nesposobna vlast zna samo da se zadužuje i da troši, a ne zna da donese prihode“, ocenio je Parać.\nTakođe se osvrnuo i na povećanje prihoda na osnovu poreza na zarade, rekavši da se oni ostvaruju u Privrednoj zoni, kod stranih investitora dovedenih u ranijim mandatima, a čiju realizaciju je, kako je rekao, kritikovala upravo današnja vlast.\nParać je takođe istakao stavku transfernih sredstava sa viših nivoa vlasti, rekavši da je Subotica u tom delu dobila deset puta više sredstava sa pokrajinskog, nego sa republičkog nivoa vlasti.\nOsim rebalansa, na dnevnom redu današnje sednice nalazi se i niz tačaka koje se odnose na davanje saglasnosti na finansijske izveštaje javnih i komunalnih preduzeća, raspodelu njihove ostvarene dobiti ili pokriće gubitaka, kao i izmene programa poslovanja.


Posle Trampa i Bajdena: Komisija za predsedničke duele hitno menja pravila - Ekonomske Vesti\nPosle Trampa i Bajdena: Komisija za predsedničke duele hitno menja pravila\n1. okt. 2020 1. okt. 2020 Dragoljub Bečić 0 Comments\nPrvi televizijski duel američkih predsedničkih kandidata Donalda Trampa i Džoa Bajdena ocenjen je kao verovatno najhaotičniji u američkoj istoriji, pa je Komisija za predsedničke duele (CPD) reagovala promptno najavljujući promene pravila.\n„Debata od prošle noći jasno je pokazala da format preostalih debata mora biti dopunjen kako bi se obezbedila urednija diskusija“, saopštila je Komisija za predsedničke debata, koja je, kako prenosi Yahoo News, neprofitna korporacija zadužena za njihovo praćenje.\n„CPD će pažljivo razmotriti koje promene treba usvojiti i te će mere objaviti ubrzo“, saopštila je ta komisija.\nNovinarka CBS News-a Nora O’Donel objavila je da će jedna od mera biti isključivanje mikrofona učesniku debate, koji se ne bude pridržavao pravila.\nPreostala dva televizijske duela izmedju Donalda Trampa i Džoa Bajdena biće održana 15. i 22. oktobra.\nPredsednički izbori u SAD održavaju se 3. novembra.\nTokom televizijske debate održane na Case Western Reserve University u Klivlendu, američki predsednik Donald Tramp je sve vreme bio mrzovljan, a njegov izazivač Džo Bajden se sve vreme nečemu podsmevao.\nTramp je permanentno upadao u reč, čas Bajdenu čas moderatoru tog šoa Krisu Volasu, dok se Džo Bajden Trampu obraćao s nipodaštavanjem uvredljivim i za nezainteresovanog posmatrača.\n← Nemačka proširila listu oblasti u koje Nemci ne treba da putuju\nSvim đacima dve nedelje odmora, ali ne da idu po tržnim centrima →


Bertomeu: Teško da će Rusi igrati sledeće sezone\nBertomeu: Ne očekujem uskoro dva srpska tima u Evroligi, teško da će Rusi igrati sledeće sezone\nDanima se spekuliše oko toga da li će ruski timovi igrati sledeće sezone u Evroligi, odnosno da li je moguće videti dva srpska kluba naredne sezone. O svemu... 20.05.2022, Sputnik Srbija\nOvog leta možda je i više neodgovorenih pitanja nego ikada.Pre svega, da li će igrati CSKA, generalno ruski klubovi?Da li neki srpski tim može da dobije specijalnu pozivnicu u slučaju da ruski timovi neće moći da igraju?„Moguće je, možda ne po poretku, ali svakako postoji mogućnost. Jadran je za nas važan, produkcija talenata ovde je jedinstvena u Evropi i zato je važno biti fokusiran na ovaj region. Činjenica da želimo da svi klubovi moraju da imaju isti status je naš prioritet, što znači da želimo pet ili sedam klubova koji će imati isti status kao sadašnji deoničari. Moramo da implementiramo tu ideju time što ćemo otkriti prava tržišta koja mogu da pomognu rast košarke i lige. U tome Beograd ima svoje mesto, kada dođemo ovde znamo da imamo dva kandidata, to nije nešto nemoguće, ne kažem da je lako. Nemamo tržišta sa dva tima u istom gradu osim Atine. Sva tržišta su drugačija, u Nemačkoj imamo dva mesta – Minhen i Berlin, pitanje je koliko nam odgovara tržište, Beograd jeste u fokusu, ali videćemo“.Potom je tema bio CSKA koji je jedan od deoničara lige.„CSKA će ostati jedan od deoničara, ali sve zavisi od klubova. Imamo problem sa ugovorom koji ne može da bude ispunjen, ne postoji mogućnost da CSKA prestane da bude deoničar, ali ruskim klubovima je zabranjeno takmičenje dok se ceo sistem vrati u normalu. Kada će se to desiti ne zna se, ali realno je da oni ne budu deo naredne sezone u ovom trenutku“.Mnogi navijači se nadaju da bi sledeće sezone mogli da vide dva srpska kluba u Evroligi.\nDanima se spekuliše oko toga da li će ruski timovi igrati sledeće sezone u Evroligi, odnosno da li je moguće videti dva srpska kluba naredne sezone. O svemu tome govorio je Đordi Bertomeu, prvi čovek Evrolige, na konferenciji za medije u okviru Fajnal fora. Deluje da i srpski i ruski timovi nisu dobili dobre vesti...\nOvog leta možda je i više neodgovorenih pitanja nego ikada.\nPre svega, da li će igrati CSKA, generalno ruski klubovi?\n„To pitanje i dalje nije rešeno. Mislim da je veoma teško da imamo ruske timove naredne sezone u takmičenju. Ukoliko ne budu igrali, otvoriće nam se dva mesta za vajld kard. Jedan tim će zameniti CSKA, a drugi mesto šampona VTB lige“, rekao je Bertomeu.\nDa li neki srpski tim može da dobije specijalnu pozivnicu u slučaju da ruski timovi neće moći da igraju?\n„Moguće je, možda ne po poretku, ali svakako postoji mogućnost. Jadran je za nas važan, produkcija talenata ovde je jedinstvena u Evropi i zato je važno biti fokusiran na ovaj region. Činjenica da želimo da svi klubovi moraju da imaju isti status je naš prioritet, što znači da želimo pet ili sedam klubova koji će imati isti status kao sadašnji deoničari. Moramo da implementiramo tu ideju time što ćemo otkriti prava tržišta koja mogu da pomognu rast košarke i lige. U tome Beograd ima svoje mesto, kada dođemo ovde znamo da imamo dva kandidata, to nije nešto nemoguće, ne kažem da je lako. Nemamo tržišta sa dva tima u istom gradu osim Atine. Sva tržišta su drugačija, u Nemačkoj imamo dva mesta – Minhen i Berlin, pitanje je koliko nam odgovara tržište, Beograd jeste u fokusu, ali videćemo“.\nPotom je tema bio CSKA koji je jedan od deoničara lige.\n„CSKA će ostati jedan od deoničara, ali sve zavisi od klubova. Imamo problem sa ugovorom koji ne može da bude ispunjen, ne postoji mogućnost da CSKA prestane da bude deoničar, ali ruskim klubovima je zabranjeno takmičenje dok se ceo sistem vrati u normalu. Kada će se to desiti ne zna se, ali realno je da oni ne budu deo naredne sezone u ovom trenutku“.\nMnogi navijači se nadaju da bi sledeće sezone mogli da vide dva srpska kluba u Evroligi.\n„Ne očekujem da će dva srpska tima uskoro igrati u Evroligi u istoj sezoni. Neophodan uslov za to je da jedan od njih osvoji ABA ligu, a drugi Evrokup, što se ove godine neće dogoditi. Beograd je za nas sjajno tržište, zato smo i tu. Ovde imamo tim koji je godinama konkurentan – Crvenu zvezdu, Partizan je takođe tu, u budućnosti je moguće da oba igraju, ali u zavisnosti od broja klubova. Ne očekujem dva tima iz Beograda u Evroligi uskoro, ali je to budućnosti moguće“, konstatovao je Bertomeu.


CPC PODNIJELA KRIVIČNU PRIJAVU PROTIV POLICAJCA: Hoćete li ovako zaustaviti i Joanikija 5. septembra – Portal Luca\nCPC PODNIJELA KRIVIČNU PRIJAVU PROTIV POLICAJCA: Hoćete li ovako zaustaviti i Joanikija 5. septembra\nIz Crnogorske pravoslavne crkve saopštili su da su podnijeli krivičnu prijavu protiv više NN policijskih službenika koji su, kako kažu, juče ograničavali slobodu kretanja mitropolitu crnogorskom Mihailu, kao i svještenim licima i civilima u njegovoj pratnji.\n-Mitropolit Mihailo, sa nekoliko svještenih lica i civila u svojoj pratnji, imao je namjeru da posjeti crkvu Preobraženja na Ivanovim Koritima, kako bi sasluživao svetu liturgiju sa episkopom Borisom Bojovićem i ostalim svještenstvom koji su već bili u pomenutom hramu. Visokopreosvješteni mitropolit crnogorski Mihailo i njegova pratnja bili su zadržani i ograničena im je sloboda kretanja, bez ikakvog suvislog objašnjenja i bez ikakvog tužilačkog ili policijskog naloga i naredbe koji su u ovom slučaju trebali biti dati na uvid-, navode iz CPC.\nPolicijski službenici su, smatraju iz CPC, u ovom slučaju, zloupotrijebili svoja ovlašćenja na način što su svoja javna ovlašćenja zaštite bezbjednosti i sigurnosti svih građana podredili očito nečijim ličnim nalozima i interesima, budući da nijesu imali nikakvog pravnog osnova za ovakvo proizvoljno postupanje i šikaniranje svještenih lica i vjernika, te na taj način povrijedili naša osnovna ljudska prava i slobode.\n-Dodatno, kako smo kasnije saznali, ista policijska patrola zabranjivala je prolaz na istom mijestu izvjesnim građanima za koje se zna da su vjernici Crnogorske Pravoslavne Crkve. Neki od ovih građana uopšte nisu imali namjeru da prisustvuju liturgiji na Ivanovim Koritima, već su krenuli tim putem zbog privatnog posla na svojim privatnim imanjima. I njima je ograničena sloboda kretanja bez ikakvog pravno valjanog razloga, objašnjenja ili tužilačkog/ policijskog naloga/ naredbe. Postupajući na gore opisani način, policijski službenici su učinili sljedeća krivična djela: 1.) povreda slobode vjeroispovijesti i vršenja vjerskih obreda iz člana 161, kao i 2.) krivično djelo povrede slobode kretanja i nastanjivanja iz člana 162 Krivičnog zakonika Crne Gore-, navodi se u saopštenju.\nIstiču i da su policijski službenici protiv kojih je podnijeta krivična prijava toga dana protivpravno ograničili slobodu kretanja mitropolitu Mihailu, njegovoj pratnji, ali i građanima koji nisu imali nikakve veze sa vjerskim obredom.\n-Jedan od službenika, po svojoj ličnoj savjesti, pokušao nam je objasniti kako nam ne dozvoljavaju prolazak zbog bezbjedonosnih razloga, kako se ne bi sreli sa svještenstvom Srpske pravoslavne crkve i kako ne bi došlo do incidenta. Kada smo ih upitali zašto tom istom srpskom svještenstvu nisu takođe zabranili prolazak tim istim putem, iz istih, bezbjedonosnih razloga – nismo bili udostojeni odgovora, budući da bilo kakav razuman odgovor nisu ni mogli pružiti u takvim okolnostima-, navode iz CPC.\nKako su kazali, ovim putem bi željeli da javno upute jedno pitanje Upravi policije, ili nalogodavcu/ nalogodavcima jučerašnje, nelegalne blokade puta i ograničavanja slobode kretanja svještenim licima CPC.\n-Da li ćete iz istih, bezbjedonosnih razloga, 5. Septembra ograničiti slobodu kretanja mitropolitu SPC, Joanikiju Mićoviću i ne dozvoliti mu da dođe do Cetinjskog Manastira kako bi izbjegli incidente, a kao što ste to juče učinili u slučaju našeg mitropolita-, zaključili su.


Svet - Novosti dana - 31.10.2019 | Sputnjik Srbija\nTramp o proceduri opoziva: Najveći lov na veštice u istoriji\nPredsednik Sjedinjenih Američkih Država Donald Tramp prokomentarisao je odluku Predstavničkog doma američkog Kongresa da usvoji rezoluciju o zvaničnom početku procedure njegovog opoziva.\nZbog suše preti katastrofa: Ugroženo 45 miliona ljudi\nUkupno 45 miliona ljudi biće u teškoj situaciji za prehranu u narednih šest meseci na jugu Afrike.\nDAEŠ dobio novog šefa\nTeroristička organizacija DAEŠ (tzv. Islamska država) potvrdila je da su ubijeni lider te organizacije Abu Bakr el Bagdadi i nekadašnji portparol Abu el Hasan el Mudžahir, objavio je sajt SITE. Bagdadijev naslednik je Abu Ibrahim el Hašimi el Kuraši.\nKako će se cenzura na Tviteru odraziti na svetsku politiku\nOdluku kompanije „Tviter“ da zabrani sve vidove političkog oglašavanja na toj društvenoj mreži urednik portala RTS-a Zoran Stanojević objašnjava „velikom modom u ovom trenutku“, a kao glavni razlog navodi približavanje datuma američkih predsedničkih izbora.\nKako bi Rusi i Srbi sprečili eskalaciju rata\nDrugog dana Bratstvo avijatičara Rusije i Srbije (BARS) izvodi praktična dejstva sa bojevim gađanjem i izvršava taktičke zadatke na poligonu „Ašuluk“.\nZelenski: „Severni tok 2“ jača Rusiju, slabi Evropu\nIzgradnja gasovoda „Severni tok 2“ jača pozicije Rusije i slabi Evropu, rekao je predsednik Ukrajine Vladimir Zelenski na brifingu na kraju sednice komisije Ukrajina-NATO.\nLavrov: Danska se ponela odgovorno\nDanska se ponela odgovorno jer je izdala dozvolu za izgradnju „Severnog toka 2“ u svojoj isključivoj ekonomskoj zoni, rekao je ministar spoljnih poslova Rusije Sergej Lavrov, nakon razgovora sa generalnim sekretarom Organizacije za bezbednost i saradnju u Evropi (OEBS) Tomasom Gremingerom.\nBugarski diplomata: S-400 u špijunskom centru u Nišu pokriva ceo Zapadni Balkan\nBivša ambasadorka Bugarske u SAD, članica odbora Atlantskog saveta Bugarske Elena Poptodorova izjavila je da je Niš očigledno ruska vojna baza u Srbiji, dok je bivši ministar spoljnih poslova Bugarske Solomon Pasi pozvao Evropsku komisiju da obrati pažnju na rusku aktivnost u Srbiji.\nU Centralnom državnom arhivu istorijsko-političkih dokumenata u Sankt Peterburgu objavili su profil ličnosti mladog Vladimira Putina koji je napravio KGB, piše „78.ru“.


Izvor: Capital.ba, 27.Okt.2021, 14:51\nBANJALUKA – Banka Poštanska štedionica potpisala je danas ugovor o kupovini Komercijalne banke Banjaluka. FOTO: Komercijalna banka Banja Luka Ugovor su potpisali predsjednici izvršnih odbora Poštanske štedionice Bojan Kekić i Komercijalne banke Beograd Vlastimir Vuković. Kekić je ocjenio da je kupovina ove banke stvaranje svojevrsnog “finansijskog auto-puta” između Srbije i Republike Srpske. “Na ovaj način će biti ojačano poverenje koje građani Srpske osećaju prema Srbiji, a kupovina banke će doprineti daljem razvoju korporativnih odnosa dve privreda“, rekao je Kekić. On je naveo da će sama kupovina biti finalizovana na Banjalučkoj berzi, a detalje kupovine nije saopštio jer se čekaju saglasnosti regulatora, prenose...\nSrbijaDanas.com: Potpisan ugovor o kupoprodaji Komercijalne banke a.d. Banjaluka\nRadio 021: Poštanska štedionica kupila Komercijalnu banku Banjaluka\nKomercijalna banka, koja posluje pod kontrolom slovenačke Nove ljubljanske banke (NLB), prodala je svoju banjalučku podružnicu Poštanskoj štedionici, saopštila je danas brokerska kuća Momentum.Komercijalna banka je izvestila putem Beogradske berze da je danas potpisan ugovor o kupoprodaji 100...


Neredi u Hamburgu: Povređeno 160 policajaca - Sputnjik Srbija\n08:07 26 Maj 2020\n21:53 07.07.2017 (osveženo 23:05 07.07.2017) Preuzmite kraći link\nNemačka policija ispalila je hice upozorenja na demonstrante, a tokom protesta protiv samita Grupe 20 zapaljena su kola, kamioni, demonstranti su upali u zaključanu stanicu metroa i povređeno je najmanje 160 policajaca.\n„Policajca su napali nasilni demonstranti i ispalio je hitac upozorenja“, saopštila je policija na Tviteru.\nKako se navodi, policajac je nakon toga pobegao u prodavnicu i izbavljen je iz rizične situacije.\nSvedok Rojtersa rekao je da su demonstranti radikalne grupe „Blek blok“ pokušali da se probiju do koncertne hale „Elbfilharmonije“ gde bi lideri G20 zemalja večeras trebalo da prisustvuju koncertu.\n© Foto : Nenad Radičević\nSrpska zastava na protestima u Hamburgu\nRojters navodi da je cilj grupe „Blek blok“ da svrgne kapitalizam.\nhamburg, neredi, protest\n07:58 Klinička ispitivanja vakcine protiv kovida 19 u Rusiji krajem juna\n07:48 Dodik o potezu Podgorice: Zatvaranjem granice za Srbe bi da reše problem\n07:46 Na hiljade talibana sa ratnim iskustvom došle u Bosnu: Stručnjak za bezbednost o aferi lažne vize\n07:38 Napad na sveštenika „košta“ 400 evra: Baranin kažnjen novčano, otac Nikola mu ponudio pomoć\n07:31 Srušio se helikopter Mi-8, poginuli svi članovi posade


Dodik u Beogradu - Kozarac.ba\nRješavanje pitanja ispunjenja svih obaveza prema Haškom sudu jeste prioritetno kako za Srbiju tako i za Republiku Srpsku. Taj problem podjednako opterećuje Srbiju i Bosnu i Hercegovinu i posebno pomenuti entitet. Ovo je suština poruke predsjednika Srbije Borisa Tadića i predsjednika vlade RS Milorada Dodika. Oko toga ne bi trebalo da bude nikakvih dilema i odlaganje ispunjenja tih obaveza sve više košta. Pogotovo ako se ima u vidu negativna konotacija koju imaju Beograd i Banjaluka na međunarodnoj političkoj sceni.\nDruga krupna tema u ovim razgovorima bio je sudski postupak koji se vodi u stalnom Međunarodnom sudu pravde u Hagu po tužbi BiH protiv Srbije i Crne Gore za agresiju i genocid. Dodik je prenio Tadiću da da Vlada RS ne stoji iza te tužbe i da je ona kao takva nelegalna, te da je nemoguće utvrditi genocid u BiH. To će, po njegovoj ocjeni, dovesti do novih podjela u BiH, a to će sve izazvati teške političke posledice.\nSličan ili skoro isto stav ima i vlada Srbije, kao i predsjednik Srbije Boris Tadić. Uočljivo je da se ta tužba u srbijanskim medijima maksimalno politizuje tako da se govori i piše isključivo o mogućoj ratnoj odšteti, a ne i o sadržaju te tužbe.\nOd ličnosti bliskih delagaciji saznaje se da je tokom razgovora Dodika sa Tadićem bila primjetna saglasnost gledišta i oko nekih drugih pitanja.\nU političkim krugovima se ukazuje na činjenicu da je Dodik došao u posjetu u vrijeme teških političkih iskušenja u Srbiji ne samo vezanih za polemike oko sahrane Slobodana Miloševića nego i skorog razlaza Srbije i Crne Gore i teških pitanja oko pregovora o konačnom statusu Kosova.\nI danas je glavna u Srbiji dogovor oko sahrane haškog optuženika Slobodana Miloševića. On će, kako je definitvno dogovoreno, biti sahranjen u rodnom Požarevcu, a sve to je toliko ispolitizovano tako da više liči na predizbornu kampanju nego na pripreme pogrebne ceremonije.\nGlavni organizator sahrane Mičrad Vučelić danas je pokušao da prkosi NATO paktu:\nÂ«Moram da vam kažem da će u ispraćaju Skobodana Miloševića, u počasnim stražama, biti toliko generala, toliko oficira, toliko pukovnika, toliko boraca, toliko vojskovođa koliko ih nema ceo NATO paktÂ».


o proglašenju Zakona o sprečavanju nasilja u porodici\nProglašava se Zakon o sprečavanju nasilja u porodici, koji je donela Narodna skupština Republike Srbije, na Četvrtoj sednici Drugog redovnog zasedanja u 2016. godini, 23. novembra 2016. godine.\no sprečavanju nasilja u porodici\nCilj ovog zakona je da na opšti i jedinstven način uredi organizaciju i postupanje državnih organa i ustanova i time omogući delotvorno sprečavanje nasilja u porodici i hitnu, blagovremenu i delotvornu zaštitu i podršku žrtvama nasilja u porodici.\nSprečavanje nasilja u porodici, neposredna opasnost\nod nasilja u porodici, nasilje u porodici\nOvaj zakon primenjuje se i na saradnju u sprečavanju nasilja u porodici (čl. 24–27) u krivičnim postupcima za krivična dela:\nKao predmeti sprečavanja nasilja u porodici smatraju se postupci za produženje hitne mere, postupci za određivanje mera zaštite od nasilja u porodici predviđenih Porodičnim zakonom (u daljem tekstu: mere zaštite od nasilja u porodici) i prekršajni postupci za prekršaje predviđene ovim zakonom (član 36).\nNadležni državni organi i centri za socijalni rad (čl. 8–11) dužni su da u okviru svojih redovnih poslova prepoznaju nasilje u porodici ili opasnost od njega.\nPolicijski službenici dužni su da odmah obaveste nadležnog policijskog službenika o svakom nasilju u porodici ili neposrednoj opasnosti od njega, bez obzira kako su za to saznali, i imaju pravo da, sami ili na zahtev nadležnog policijskog službenika, dovedu mogućeg učinioca u nadležnu organizacionu jedinicu policije, radi vođenja postupka.\nZadržavanje u nadležnoj organizacionoj jedinici policije radi vođenja postupka može trajati najduže osam časova.\nTokom postupka u nadležnoj organizacionoj jedinici policije mogući učinilac mora da se pouči i da mu se omogući kontakt i korišćenje usluga branioca i pravne pomoći u skladu sa Ustavom i zakonima Republike Srbije.\nNadležni policijski službenik mora da mogućem učiniocu koji je doveden u nadležnu organizacionu jedinicu policije pruži priliku da se izjasni o svim bitnim činjenicama, da prikupi potrebna obaveštenja od drugih policijskih službenika, odmah proceni rizik neposredne opasnosti od nasilja u porodici (u daljem tekstu: procena rizika) i da, pod uslovima određenim ovim zakonom (član 17. stav 1), izrekne hitnu meru za sprečavanje nasilja u porodici (u daljem tekstu: hitna mera).\nAko mogući učinilac nije doveden u nadležnu organizacionu jedinicu policije, nadležni policijski službenik procenjuje rizik odmah kada primi od policijskih službenika obaveštenje o nasilju ili neposrednoj opasnosti od njega.\nNaređenje sadrži: naziv organa koji ga donosi, podatke o licu kome se izriče hitna mera, vrstu hitne mere koja se izriče i njeno trajanje, dan i čas izricanja hitne mere i obavezu lica kome je izrečena hitna mera da se po njenom isteku javi policijskom službeniku koji je izrekao.\nNadležni policijski službenik dostavlja naređenje, odmah posle njegovog uručenja, osnovnom javnom tužiocu na čijem području se nalazi prebivalište, odnosno boravište žrtve, centru za socijalni rad i grupi za koordinaciju i saradnju, a žrtva nasilja pismeno se obaveštava o vrsti hitne mere koja je izrečena.\nOsnovi javni tužilac i lice kome je izrečena hitna mera mogu protiv rešenja osnovnog suda podneti žalbu višem sudu, u roku od tri dana od dana prijema rešenja, a preko osnovnog suda koji je doneo rešenje.\nHitnost u odlučivanju o merama za obezbeđenje\nVI. ZAŠTITA I PODRŠKA ŽRTVAMA NASILJA\nU PORODICI I ŽRTVAMA KRIVIČNIH DELA ODREĐENIH OVIM ZAKONOM\nDržavni organi i ustanove nadležni za primenu ovog zakona dužni su da u prvom kontaktu sa žrtvom nasilja u porodici ili žrtvom krivičnog dela iz ovog zakona daju žrtvi potpuna obaveštenja o organima, pravnim licima i udruženjima koji joj pružaju zaštitu i podršku, na način i na jeziku koji žrtva nasilja razume.\nVII. EVIDENCIJA PODATAKA O SLUČAJEVIMA NASILJA\nZamenik javnog tužioca koji ostvaruje nadležnosti javnog tužilaštva u sprečavanju nasilja u porodici i gonjenju učinilaca krivičnih dela određenih ovim zakonom (član 9) ima pravo na pristup svim podacima iz Centralne evidencije.\nOvaj zakon stupa na snagu osmog dana od dana objavljivanja u „Službenom glasniku Republike Srbije”, a primenjuje se od 1. juna 2017. godine.


Sa Međunarodne svemirske stanice poslata naučna informacija putem laserskog kanala komunikacije\nSa Međunarodne svemirske stanice poslata naučna informacija putem laserskog kanala komunikacije – Personal magazin\nRuski kosmonauti su prvi put u istoriji svetske astronomije preneli putem laserskog kanala naučnu informaciju, koju su pripremili na Međunarodnoj svemirskoj stanici. Prema saopštenju Federalne Svemirske službe agencije Roskosmos, informacija…\nRuski kosmonauti su prvi put u istoriji svetske astronomije preneli putem laserskog kanala naučnu informaciju, koju su pripremili na Međunarodnoj svemirskoj stanici.\nPrema saopštenju Federalne Svemirske službe agencije Roskosmos, informacija je prenesena kroz Zemljinu atmosferu, brzinom od 125 megabita u sekundi, sa Međunarodne svemirske stanice do tri megabita u sekundi kroz laserni terminal na Zemlji.\nPosada Međunarodne svemirske stanice poslala je fotografije Zemlje iz Svemira i podatke telemetrije. Arhiva podataka veličine 400 megabajta poslata je u potpunosti i bez grešaka, naglašava se u saopštenju.\nSa Međunarodne svemirske stanice poslata naučna informacija putem laserskog kanala komunikacije was last modified: January 30th, 2013 by Redakcija\nkomunikacijelaserilaserski kanalMeđunarodna svemirska stanicaMKSslanje informacija\nNikon COOLPIX AW110 – spreman za snimanje zanimljivih aktivnosti na otvorenom\nGoogle+ prevazišao Twitter po broju korisnika


SKGO - VAŽNO OBAVEŠTENJE: Osnovna obuka o rodnoj ravnopravnosti pomerena za 18. i 19. novembar u Kragujevcu\n29. 10. 2014.Rodna ravnopravnost na lokalnom nivou\nVAŽNO OBAVEŠTENJE: Osnovna obuka o rodnoj ravnopravnosti pomerena za 18. i 19. novembar u Kragujevcu\nOsnovni trening „Rodna ravnopravnost na lokalnom nivou“ koji je prvobitno bio planiran za 11. i 12. novembar, usled državnog praznika, biće organizovan 18. i 19. novembra u Kragujevcu.\nUkoliko želite da nešto uradite u oblasti rodne ravnopravnosti, a ne znate šta, ni kako\nUkoliko nikada niste radili rodnu analizu, niti ste upoznati sa 3R metodom, a niste pohađali ni obuke koje smo tokom 2013. i 2014. godine organizovali u Nišu, Beogradu, Somboru, Novom Sadu, Velikom Gradištu, Ivanjici, Paraćinu, Leskovcu i ponovo u Beogradu,\nPozivamo vas da se prijavite na desetu po redu osnovnu obuku.\nObuka traje dva dana i biće organizovana u Kragujevcu.\nCilj obuke je da učesnici sagledaju rodnu ravnopravnost kao pitanje ljudskih prava, pitanje evropskih integracija, ali i pitanje dobrog upravljanja na lokalnom nivou. Kroz brojne primere iz Srbije i Švedske, učesnici mogu da sagledaju na koji način je ova tema horizontalna, kakve veze ima sa poljoprivredom, komunalnim delatnostima, urbanizmom, lokalnim ekonomskim razvojem, zaštitom životne sredine, itd.\nTeme koje pokriva obuka: uvod u osnovne pojmove, rod i pol, rodna ravnopravnost, pravni okvir, strategije za postizanje rodne ravnopravnosti, gender mainstreaming - „urodnjavanje“ , rodna analiza i 3R metod.\nNa obuci se koristi kombinacija različitih metoda: predavanja, radionice, video materijal, fotografije, statistički podaci i dr.\nObuku najčešće prate članice i članovi lokalnih tela za rodnu ravnopravnost, ali je potrebno da u njoj učestvuju i donosioci odluka (političari/ke), zaposleni u lokalnim samoupravama i javnim preduzećima, u svim sektorima. Posebno pozivamo muškarce da se prijave za ovu obuku!\nObuka će biti održana 18. i 19. novembra u Kragujevcu.\nRok za slanje prijava je 7. novembar.\nPrijave treba da budu overene pečatom lokalne samouprave i potpisom predsedika opštine/gradonačelnika ili načelnika OU/GU.\nTroškove održavanja obuke: mesto za rad, ručak, osveženja, materijali i predavači, snosi SKGO iz sredstava programa „Podrška lokalnim samoupravama u Srbiji u procesu evropskih integracija“, komponenta „Rodna ravnopravnost na lokalnom nivou“. Lokalne samouprave snose troškove dolaska njihovih predstavnika/ca na obuku i noćenja u mestu održavanja (ukoliko je potrebno).


Uspostavljanje sistema za primenu ocene prihvatljivosti u Republici Srbiji | Energetski portal Srbije\nOd 24. do 25. novembra 2016. godine održan je seminar „Uspostavljanje sistema za primenu Ocene prihvatljivosti u Republici Srbiji“.\nSeminar je prvenstveno bio namenjen predstavnicima državnih organa i organizacija sa ciljem jačanja kapaciteta svih relevantnih aktera na nacionalnom i regionalnom nivou koji su odgovorni za implementaciju Direktive o staništima i sistema za ocenu prihvatljivosti. Jedan od važnih zadataka je bilo i upoznavanje sa iskustvima zemalja Evropske unije u primeni postupka Ocene prihvatljivosti i sinergizam ovog postupka sa strateškom procenom i procenom uticaja na životnu sredinu.\nU okviru seminara istaknuto je da je Republika Srbija u toku pretpristupnih aktivnosti za članstvo u Evropsku uniju učinila značajne napore u razvoju zakonodavstva zaštite prirode i integracije očuvanja i održivog korišćenja biodiverziteta u sektorske politike i zakonodavstvo i mobilizaciji neophodnih resursa za transpoziciju i implementaciju EU zakonodavstva u oblasti zaštite prirode. Saopšteno je i to da procesi EU integracija u Republici Srbiji daju značajan doprinos implementaciji globalnih strateških ciljeva očuvanja i održivog korišćenja biodiverziteta, a u toku je i donošenje nove Strategije zaštite prirode koja uključuje revidovanu strategiju o biološkoj raznovrsnosti koja se sprovodi kroz GEF/UNDP. Na ovom seminaru je uočena potreba uvođenja postupka Ocene prihvatljivosti što je pre moguće radi sticanja iskustva i uspostavljanja saradnje sa drugim sektorima u oblasti planiranja razvoja i implementacije projekata radova i aktivnosti koji mogu uticati na ostvarivanje ciljeva očuvanja ekološki značajnih područja.\nNa seminaru je učestvovalo preko 50 predstavnika Ministarstva poljoprivrede i zaštite životne sredine, Ministarstva građevine, saobraćaja i infrastrukture, Ministarstva rudarstva i energetike, Zavoda za zaštitu prirode Srbije, Pokrajinskog sekretarijata za urbanizam i zaštitu životne sredine, Pokrajinskog zavod za zaštitu prirode, Grada Beograd, Fakulteta za bezbednost i upravljači zaštićenih područja.


Naš glumac ima četvoro dece i gomilu obaveza, a za 8. mart je rešio da odmeni ženu: "Imam dva ranca, čekam lift, svih petoro smo tu, stižemo... Ko je sad zaboravio masku? Nazad u stan!" - Zena.rs\nNebojša Milovanović, trenutno naš najtraženiji glumac i otac četvoro dece, sa ženom ravnopravno deli sve obaveze, na šta je izuzetno ponosan. Pokazaće nam za Dan žena kako izgleda kada, pored zahtevnih snimanja, na jedan dan potpuno zameni ženu – a to znači kuvanje, vrtić, škola...\nŽivot sa četvoro dece je uzbudljiv i zanimljiv Foto: Goran Srdanov / RAS Srbija\nGledamo ga u seriji Tajne vinove loze svakog dana, a ovako izgleda njegov privatni život.\nGlavni par iz serije "Tajne vinove loze" čestitao pobedu Đokoviću: Instagramom se ori - "Noleeeeee"\nIma IQ 156 i u seriji "Tajne vinove loze" je jedan od centralnih likova: A evo šta kaže o saradnji sa Slobodom i Vojinom\nAaa, zaspao sam u odelu sa decom... Gde su ostali, svi spavaju. Poljubih decu, ženu... Tuširanje...Foto: Nebojša Babić / RAS Srbija\nOdoh na spavanje, sutra ne čeka posao.\nSledeći put kada vam žena kaže da je umorna, verujte jojFoto: Nebojša Babić / RAS Srbija\n7.59 Kako su slatki, stižu, i zašto su im rančevi onako teški, šta će im kamenje u školi, u moje vreme... Izvinite komšija, blokirao sam vas, samo decu da izbacim, na leru je auto, gurnite ako smeta.\nKako je dobro kad odeš da radiš svoj posao, samo ćutišFoto: Nebojša Babić / RAS Srbija\nKuhinja čista, sudovi oprani, laptop uključen, projekat spreman za predaju, nije zaspala, čekala me jeFoto: Nebojša Babić / RAS Srbija\n"Pustite muža da bude tata": Nađa Hadžistević, pilates instruktor i majka četvoro dece\nMajke iz unutrašnjosti čija deca studiraju u Beogradu ISTE SU KAO VERA: A neke možda čuvaju i ovakvu uspomenu iz mladosti


– Po sistematizaciji radnih mesta predviđena su dva savetnika, jednog imam od prošle jeseni, a drugo mesto nije popunjeno. Nije tačno da mi je sestrić savetnik – rekao je Trninić novinarima u Trebinju, piše Srpskainfo.\nOn je poručio da Hercegovina nije zaboravljena regija i da takva priča nije tačna, te da će njena putna infrastruktura u nerednom perodu biće značajno mnogo bolja. Ponovio je da bi uskoro trebala da počne delimična rekonstrukcija puta Trebinje-Ljubinje do entitetske granice prema Stocu, za šta će u prvoj fazi biti izdvojeno 6,5 milona KM, a za ceo posao planirano je 12,5 miliona maraka.\n– Neće biti urađen ceo put, već rekonstruisani najgori delovi. Radiće se proširenje, eventualna treća traka na usponima, a tamo gde je propao asfalt presvuće se taj deo puta – objasnio je Trninić.\nOn je dodao Vlada RS neće odsutati ni od puta Nevesinje-Berkovići, jer se projekat mora realizovati shodno ugovorima sa holandskom vladom i taj novac se ne može preusmeriti u druge svrhe.\n– U toku je i snimanje situacije na terenu i za put Nevesinje-Mostar, prema entitskoj granici, gde je planirana gradnja tunela. Urađena je i kompletna projektna dokumentacija za prioritenu putnu komunikaciju Foča-Šćepan polje, gde se radi na ekproprijaciji zemljišta, a pregovara se sa Evropskom bankom za obnovu i razvoj za oko 70 miliona evra za tu dionicu – istakao je ministar saobraćaja. On je dodao da je prioritetan projekat u ovom delu Hercegovine i rekonstrukcija 11 kilometara puta od Gacka prema Foči na najtežim deonicama, koja bi se radila novcem Vlada Srbije.\n– Što se tiče putne komunikacije u Trebinju radi se na dve velike obilaznice istočnoj i zapadnoj – istakao je Trninić.\nGradonačelnik Trebinja Mirko Ćurić je rekao da je plan istočne obilaznice predstavljen Vladi RS, a u narednom periodu se očekuje zaključivanje ugovora sa HET o izgradnji mosta na ovoj deonici.


Drvar - 1\nStefanoviću uručen grb opštine Drvar\n26. 07. 2021 21:04\nDRVAR - Ministru odbrane Srbije Nebojši Stefanoviću večeras je u Drvaru uručen grb opštine povodom Dana opštine, a on je ovu priliku iskoristio da najavi još ulaganja u ovu povratničku opštinu sa većinskim srpskim stanovništvom.\nProšao kroz crveno, vrijeđao policajce i razbio im službeno vozilo\n06. 07. 2021 19:39\nDRVAR - Nakon što je prošao kroz crveno svijetlo ne semaforu, a potom vrijeđao i omalovažavao policajce koji su ga zatekli u jednom ugostiteljskom objektu gdje je vikao i razbijao čaše, te udario službeno policijsko vozilo, radnici MUP-a Kantona 10 u utorak su nad 29-godišnjim R.G iz Drvara proveli kriminalističku obradu zbog postojanja osnovane sumnje da je počinio krivična djela sprečavanje službenih osoba u vršenju službenih radnji i oštećenje tuđe stvari.\nMali: Pomoć za Kostajnicu, Nevesinje, Kozarsku Dubicu i Drvar\n24. 05. 2021 19:48\nBEOGRAD - Ministar finansija Srbije Siniša Mali rekao je danas na sastanku sa načelnicima opština Kostajnica, Nevesinje, Kozarska Dubica i Drvar da će Srbija pomoći tim lokalnim zajednicama da riješe probleme sa tekućom likvidnošću, te im pružiti podršku za neke razvojne projekte.\nPutopis: U zagrljaju Republike Srpske\n15. 05. 2021 08:00\nNa Veliki četvrtak, uveče, nas osmoro odvažnih iz Požarevca kreće put Republike Srpske na jednu akciju koju naš vodič Zoran Pavlović iz Planinarskog društva "Vukan" naziva turom za opuštanje i uživanje. Ali, ona će iziskivati i napor, kao i uvek na planinarenju, doziran tek toliko da osetimo adrenalinski skok i blagodati za kojima vapi onaj hedonistički deo našega bića, kada sve prođe i samo nas milina obuzme.\nDrvarčani svečano ispratili otpad\n29. 03. 2021 13:19\nDRVAR - Nelegalno deponovani otpad je napustio Drvar, a nadamo se i ostale opštine u kojima su ga neodgovorni pojedinci istresli, ali i dalje nema nikakve informacije da je neko zbog ovoga odgovarao ili podnio ostavku, rekla je Živana Sabljić, članica neformalne grupe građana koja je okupljena oko inicijative "Drvar bez italijanskog otpada", nakon što je u Drvaru danas održan performans "Svečani ispraćaj otpada iz Drvara".\nKod Drvara poginuo istaknuti privrednik, sutra Dan žalosti\n14. 03. 2021 11:55\nDRVAR - Zbog smrti četrdesetosmogodišnjeg Milana Babića iz Drvara, koji je poginuo u saobraćajnoj nesreći, u opštini Drvar sutra će biti Dan žalosti zbog gubitka ovog humaniste i privrednika koji je zapošljavao više od 100 povratničkih porodica.\n"Yumco" iz Drvara prkosi pandemiji: U planu nova zapošljavanja\n12. 03. 2021 07:00\nDRVAR - Stamenko Korićanac, direktor "Yumca" iz Drvara, kaže da je uprkos pandemiji zadovoljan rezultatima poslovanja u ovoj firmi, čiji pogoni su otvoreni prije nešto više od godinu dana, te je najavio nova zapošljavanja i nada se da će krenuti izvoz u evropske zemlje.\nDrvar i Bihać će prvi prodisati\n15. 02. 2021 12:29\nDRVAR - Firma “Kemeko-BH” iz Lukavca trebalo bi da krajem mjeseca počne da odvozi 400 tona nelegalno deponovanog tekstilnog otpada, a prvi šleperi doći će po smeće u Drvar i Bihać.\nPronađen Dragan Vještica koji je nestao u Drvaru\n22. 10. 2020 15:04\nDRVAR - Policija iz Drvara pronašla je danas nestalog Dragana Vješticu iz tog grada, potvrio je Srni portparol Ministarstva unutrašnjih poslova Livanjskog kantona Ivica Vrdoljak.\nNestao osamdesetjednogodišnji Dragan Vještica iz Drvara\n22. 10. 2020 10:50\nDRVARA - Portparol Ministarstva unutrašnjih poslova (MUP) Livanjskog kantona Ivica Vrdoljak rekao je Srni da je nestao osamdesetjednogodišnji Dragan Vještica iz Drvara.


Kušnerov poziv na strpljenje\nMinistar spoljnih poslova Francuske Bernard Kušner pozvao je Kosovare da budu strpljivi još nekoliko meseci i da nastave pregovore sa Beogradom. Ukoliko i ova faza pregovora izmedju Prištine i Beograda ne bude uspešna i ne dovede do sproazuma, onda će se prema njemu, medjunarodna zajednica ponovo vratiti planu medjunarodnog posrednika Martija Ahtisarija.\nOn je rekao da je dodatna faza pregovora potrebna da bi se videlo da li će na kraju i Rusija biti deo finalizacije statusa Kosova.\nKušner je rekao da je iz razgovora koje je imao u Beogradu jasno da Srbija ne podržava nezavisnost Kosova, ali da ne zna šta može zatražiti kao kompromis od Kosova.\nOn je pozvao kosovske lidere da budu strpljivi, pošto je kako je rekao, problem Kosova jedan od najzobiljnijih problema ali da nije jedini problem u svetu.\n“Na kraju procesa ćemo videti, medjutim sada smo u toku traženja kompromisa, koji sada nemamo”, kazao je Kušner ističući kako prethodno u Savetu bezbednsoti UN treba da pordje Rezolucija koja još uvek nema rusku saglasnost.\nOn je rekao kako ne može da kaže koliko će vremena trebati za donošenje rezolucije.\nMejdutim, on je poručio da medjunarodna diplomacija neće prestati da traži rešenja koje će na Savetu bezbednosti dobiti i podršku Rusije, ali «ukoliko se na kraju Rusija ne bude saglasila, onda je nezavisnost Kosova važnija od saglasnosti jedne zemlje,» rekao je Kušner. On je pozvao Kosovare da ne poveruju da je medjunarodna zajednica promenila poziciju kada se radi o Kosovu.\n“Nemojte verovati da smo se promenili, nemojte verovati da je Evropska unija promenila stav i ne verujte da se neko od vaših prijatelja promenio”, poručio je Kušner.\nTokom jednodnevne posete Kosovu Kušner se susreo sa predsednikom Kosova, Fatmirom Sejdiu, primerom Agimom Čekuom, Pregovaračkom ekipom Kosova, predstavnicima kosovskih Srba, a bila je predvidjena i poseta porodici Adema Jašarija u Donjem Prekazu i obilazak Manastira Visoki Dečani.


Mada to, verovatno, niste baš uvek vi, nije isključeno da ćete jednoga dana biti. Ako su na vašoj bording karti odštampana četiri slova SSSS, to doslovno znači da je ona obeležena. Ipak, da ne bude zabune, ova četiri slova nemaju veze sa onim "Samo sloga Srbina spasava".\nIza tih slova se kriju reči: Secondary Security Screening Selection, koje znače da se nalazite na spisku izabranih putnika (Selectee List) koji će biti podvrgnuti detaljnijem pretresu.\nOznaka američke Uprave za bezbednost u saobraćaju (TSA) za letove u američkom vazdušnom prostoru takođe znači da putnici ne mogu da odštampaju bording kartu kod kuće (dobiće poruku o grešci), niti da se čekiraju na automatu: moraju da priđu šalteru, gde će biti potvrđena njihova identifikacija.\nNakon što prođu kroz detektor, verovatno će biti “detaljnije pretreseni”, a za to vreme njihov prtljag može biti ručno pregledan. Ako sve dobro prođe, mogu da putuju, ali pre toga moraju da savladaju nekoliko prepreka.\nPotpuni haos na aerodromima ŠIROM SVETA (FOTO)\nKurdistan predlaže posmatrače na aerodromima\nDolaze li BOLJI DANI za vazdušni saobraćaj Srpske: Rezervisane prve karte za Geteborg\nUprava navodi da identifikuje “putnike niskog i visokog rizika pre nego što stignu na aerodrom tako što upoređuje njihova imena sa spiskovima pouzdanih putnika i listama posmatranih ljudi”.\nŠta to praktično znači: ako se nalazite na američkoj "No Fly" listi - koja obuhvata 1.877.133 osobe - ili na "Do not Board" listi Centra za kontrolu i prevenciju bolesti koja obuhvata obolele od “prenosivih bolesti koje predstavljaju opasnost po javno zdravlje”, verovatno će se na vašoj bording karti naći ova četiri slova.\nTakođe su uzeti u obzir putnici koji rezervišu kartu u jednom pravcu, putnici koji plaćaju kartu gotovinom, kao i nasumice izabrani putnici.


BiH ulazi u NATO sa i/ili bez Dodika | Avangarda\n: Dženana Karup Druško 10.12.2018\nMinistarstvo odbrane i Oružane snage BiH su u operativno-funkcionalnom smislu bili ponajbolji nosioci približavanja BiH članstvu u NATO i prema vjerodostojnim analizama Oružane snage BiH su u mnogim segmentima osposobljenije i od nekih članica NATO-a. Odmah, rame uz rame, s ovim državnim institucijama u pogledu MAP-a, a posebno u dvije posljednje godine, veliki doprinos je dala i Obavještajno-sigurnosna agencija BiH koja je postala nezamjenjiv partner zapadnoj vojnoj alijansi i njezinim sigurnosno-obavještajnim strukturama. Zbog čega se, između ostalog, Obavještajno-sigurnosna služba BiH i našla na udaru ruskih satelita u BiH i Srbiji koji su posljednje dvije godine proizvodili razne afere pokušavajući u njih uvući OSA-u i njenog direktora, te spinujući javnost raznoraznim lažnim vijestima. Nisu li, upravo, Oružane snage BiH i Obavještajno-sigurnosna služba BiH i u prvom govoru srpskog člana Predsjedništva BiH jasno označene kao mete.\nPredsjedništvo Bosne i Hercegovine je 2. oktobra 2009. godine uputilo formalan zahtjev za MAP – Akcioni plan za članstvo BiH u NATO, kome je u junu 2009. prethodio Zaključak koji su tadašnji članovi Predsjedništva BiH – Nebojša Radmanović, Haris Silajdžić i Željko Komšić – usvojili o zahtjevu za pristup MAP-u.\nPrema Akcionom planu za članstvo Bosna i Hercegovina će morati pripremiti godišnji nacionalni program (ANP), a pripreme i reforme uključuju pet sfera: odbrambenu, sigurnosnu, političku, ekonomsku i pravnu. BiH je Akcioni plan za članstvo dobila 2010. godine, uz uvjet da se angažira u mirovnim misijama u uništavanju viška naoružanja i municije, i uknjižbi perspektivne nepokretne vojne imovine.\nDodik dovodi u pitanje RS\nInteresantno je da su srpski članovi Predsjedništva, Nebojša Radmanović i Mladen Ivanić, svaki na svoj način, dali veliki doprinos u aktiviranju MAP-a. Radmanović upućivanjem formalnog zahtjeva u oktobru 2009. godine, a Ivanić stalnim lobiranjem da se MAP aktivira. “Svima nam je želja da se Akcioni plan za članstvo aktivira i nadam se da ćemo napraviti određeni iskorak. Oko samog članstva nije toliki stepen jedinstva i tu postoje razlike, ali o tome je prerano govoriti. Po meni potrebno je da sve zemlje u regiona uđu u NATO i to bi nama onda jako olakšalo definitivnu odluku”, rekao je Ivanić 2017. godine u svom obraćanju na sesiji “Euroatlantske integracije na zapadnom Balkanu” u sklopu 94. Parlamentarne skupštine NATO i zasjedanja Posebne skupine Parlamentarne skupštine NATO-a za Mediteran i Bliski istok.\nNo, možda i najjaču političku poruku i podršku ulasku BiH u NATO svojevremeno je poslao Milorad Dodik, sadašnji srpski član Predsjedništva BiH, istakavši: “Ne zalažem se za zajedničke institucije BiH, ali je NATO prilika za stabilnost na ovim prostorima. NATO je garancija da nam djeca neće ići u rat, i ako niste integrisani u NATO, nema ni investicija koje su nam prijeko potrebne.”\nNaravno, danas, kada je Milorad Dodik iz govorljivog zagovornika NATO-a prešao u svojevrsnog glasnogovornika ruske politike na Balkanu, najavljuje da će dodijeljeni MAP Bosni i Hercegovini osporiti, prijeteći i referendumom. Milorad Dodik radi ono što je svojevremeno radio Slobodan Milošević konfrontirajući Srbiju sa SAD i NATO-om. Iscrpljujući se na dezintegrativnim procesima u BiH, Dodik ulazi u (svoju) zamku i dovodi u pitanje i samoegzistiranje Republike Srpske – nešto slično kao kada je tzv. Republika Srpske Krajine (tokom oružanih sukoba bila formirana na području Hrvatske) odbila plan Z-4 i otišla na smetljište historije. No, politički Beograd, i već sada Dodik, nisu izvukli pouke od tzv. RSK do Kosova, Crne Gore, Makedonije...\nOružane snage i Obavještajno-sigurnosna služba, najjači partneri NATO-u\nPredsjedništvo BiH i Vijeće ministara su politički uradili odličan posao oko MAP-a. Unutar hrvatskog političkog korpusa nije bilo dileme u vezi sa MAP-om i bez obzira na veze Dragana Čovića i Milorada Dodika, dužnosnici iz vladajuće HDZ, na čelu sa Čovićem, dali su doprinos dobijanju MAP-a. U septembru 2018. godine, pred Opće izbore u BiH, Marina Pendeš, ministrica odbrane BiH (kadar HDZ-a) izjavila je: “Do kraja godine ćemo dobiti MAP. Postojala je spremnost većine članica NATO-a da aktivira MAP, ali neki su bili skeptični ukoliko se aktivira MAP prije izbora, da će to dati snagu određenim političkim strankama, smatram da će se nakon izbora to otkloniti. To su mi kazale članice NATO-a. Ja sam optimista da će se stvoriti uvjeti nakon izbora i da ćemo dobiti MAP. Ljetos je i gospođa Merkel rekla da će podržati aktiviranje MAP-a.”\nMinistarstvo odbrane i Oružane snage BiH su u operativno-funkcionalnom smislu bili ponajbolji nosioci približavanja BiH članstvu u NATO i prema vjerodostojnim analizama Oružane snage BiH su u mnogim segmentima osposobljenije i od nekih članica NATO-a. Odmah, rame uz rame, s ovim državnim institucijama u pogledu MAP-a, a posebno u dvije posljednje godine, veliki doprinos je dala i Obavještajno-sigurnosna agencija BiH koja je postala nezamjenjiv partner zapadnoj vojnoj alijansi i njezinim sigurnosno-obavještajnim strukturama. Zbog čega se, između ostalog, Obavještajno-sigurnosna služba BiH i našla na udaru ruskih satelita u BiH i Srbiji koji su posljednje dvije godine proizvodili razne afere pokušavajući u njih uvući OSA-u i njenog direktora, te spinujući javnost raznoraznim lažnim vijestima. Nisu li upravo Oružane snage BiH i Obavještajno-sigurnosna služba BiH i u prvom govoru novog srpskog člana Predsjedništva BiH jasno označene kao mete.\nMilorad Dodik, pod pritiskom svojih (rusko-srbijanskih) mentora i uz pomoć političkih saveznika u BiH, pokušat će sad još intenzivnije ovladati OSA-om prvenstveno inflitriranjem svojih (ruskih) obavještajaca u strukturu OSA-e. S tim ciljem i dalje smo svakodnevno svjedoci raznih (obavještajnih) napada (preko brojnih medija) na Obavještajno-sigurnosnu službu koji, upravo, najavljuju, navodno, pospremanje u OSA-i, kao jedan od prvih prioritetnih zadataka u okviru MAP-a, a što pokazuje njihovo neznanje, ali i strah, jer tačno je da će se mnogi naći na udaru sigurnosnih provjera.\nUnutar bošnjačkog političkog korpusa je nakon početnih reakcija nastupilo svojevrsno zatišje, a informacija o aktiviranju MAP-a zatekla je bošnjačke političke snage u pravljenju (kantonalnih) vlasti, unoseći im dodatnu nervozu, jer je, ipak, za aktivaciju MAP-a zaslužna prethodna vlast koja je i vodila pristupne procese, a koju je u protekle četiri godine nosila (njima) “omražena” SDA koja sad može tvrditi da je bila dio historijskog procesa dobijanja MAP-a. Bakir Izetbegović je kao predsjedavajući Predsjedništva BiH boravio u julu 2018. u Brexellesu povodom Samita NATO-a, a oko aktivacije MAP-a za BiH, i tada je rekao “kako je samo pitanje da li će MAP biti aktviran prije izbora 7. oktobra, ili odmah nakon sprovedenih izbora”. Identično je ponavljao i predsjedavajući Vijeća ministara BiH, Denis Zvizdić, što se na kraju i obistinilo. No, treba podsjetiti da su određeni mediji u Sarajevu sa svojih naslovnica mjesecima pred izbore “obavještavali” javnost da od MAP-a neće biti ništa i da NATO nije promijenio uvjete u vezi sa uknjižbom imovine nazivajući i Izetbegovića i Zvizdića “političkim lažovima”.\nNesumnjivo da će ruska politika, nakon aktiviranja MAP-a za BiH, sve pokušati kako bi osujetili dalji napredak BiH prema NATO-u. Nažalost, pomagača i satelita protiv NATO-a ima i previše u BiH. Ali, bilo ih je i u Crnoj Gori i Makedoniji, pa nisu uspjeli.\nOdluka zapadne civilizacije da BiH pruži šansu da bude u NATO-u podrazumijevala je i procjenu šta znači ulazak BiH sa ovakvim (promjenjenim) stavom srpske politike u BiH prema NATO-u, odnosno promjene politike Milorada Dodika. Ako je NATO, dajući MAP, pristao da primi BiH i sa Dodikom, (pro)ruskim do-bavljačem, onda je sasvim jasno da Zapad neće odustati od prijema BiH u NATO.\nMožda će (po)najveća faktura ovakve politike Milorada Dodika, pored manjeg entiteta u BiH, biti proknjižena i političkom Beogradu, što ne bi bilo iznenađenje imajući u vidu “nejasnu” politiku, odnosno podršku koju Aleksandar Vučić pruža razbijačkim aktivnostima Dodika i njegovoj političkoj kampaniji. Od Dodika se (s pravom) očekuje da bude vođa EU procesa u četverogodišnjem mandatu u Predsjedništvu BiH, čime bi se, eventualno, djelimično smirila i sigurnosna situacija i to ne samo u BiH, nego i u cijelom regionu.


Fabrika mašina i dizalica "Jelšingrad" iz Prnjavora prima nove radnike - Akta.ba\nFabrika mašina i dizalica "Jelšingrad" iz Prnjavora prima nove radnike\n11.12.2008. 10:09 / Izvor: Nezavisne novine\nFabrika mašina i dizalica "Jelšingrad" iz Prnjavora se uprkos pritisku globalne ekonomske krize odlučila za nova zapošljavanja, potvrdio je Zoran Stanić, direktor tog preduzeća.\n"Jelšingrad" trenutno zapošljava 142 radnika, a u prvoj polovini naredne godine planira, kako je kazao Stanić, povećati broj radnika na 150, a nakon toga ići na prijem dodatnih radnika.\nTehnički direktor preduzeća Zoran Knežević kazao je da preduzeću treba najviše radnika iz oblasti mašinske struke, napominjući da se nalaze u postupku nabavke nove opreme za proizvodnju čeličnih konstrukcija u vrijednosti od 400.000 evra.\nĐuro Grbić, pomoćnik ministra privrede RS, koji je 10.12.2008. godine zajedno s načelnikom Prnjavora Darkom Tomašem posjetio "Jelšingrad", rekao je da je ta fabrika primjer uspješno sprovedene privatizacije.\n"U "Jelšingradu" raste broj zaposlenih, što je značajan faktor u uslovima svjetske finansijske krize. Proizvodno programska rekonstrukcija se podstiče, a ovo preduzeće je ispunilo očekivanja u smislu tehnoloških unapređenja", kazao je Grbić.\nDominantni program fabrike je proizvodnja i montaža čeličnih konstrukcija, izgradnja objekata iz nekoliko programa u sklopu građevinarstva i proizvodnja alatnih mašina. Načelnik optštine Prnjavor ocijenio je da aktuelna privredna situacija u toj lokalnoj zajednici nije loša.\n"Prema podacima, opština ima 1.519 privrednih preduzeća u kojima je zaposleno oko 6.867 radnika. Generalni zaključak bi bio da privredna struktura opštine nije tako loša i upravo to dovodi opštinu u rang razvijenih opština u RS", kazao je Tomaš.


Vjosa Osmani traži ubrzano učlanjene Kosova u NATO | Insajder TV - Više od vesti\nVjosa Osmani traži ubrzano učlanjene Kosova u NATO\nPredsednica Kosova Vjosa Osmani izjavila je da je cilj Kosova da što pre udje u NATO, Evropsku uniju i Savet Evrope.\nOsmani je to izjavila u Viljnusu, tokom zajedničke konferencije za novinare sa predsednikom Litvanije Gitanasom Nausedom.\nPredsednica Kosova od juče boravi u Litvaniji, gde je rekla da je "apsurdno da u okviru NATO Partnerstva za mir postoje anti-NATO zemlje poput Belorusije i Srbije", a da Kosovo nije dobilo poziv da pristupi tom partnerstvu.\nOna je zahvalila Litvaniji na kontinuiranoj podršci Kosovu i rekla da članstvo u NATO treba posmatrati iz bezbednosne perspektive.\n"Zbog toga sve slobodoljubive zemlje u Evropi, koje žele da doprinesu miru i bezbednosti, zaslužuju da budu u NATO. A aspiracije za njihovo članstvo treba podržati. Smatram da ne samo Finsku i Švedsku, već i zemlje u našem regionu, poput Kosova i Bosne i Hercegovine, treba podržati ubrzanim procesom članstva", kazala je ona.\nDodala je da je 93 odsto građana Kosova za članstvo u NATO-u i da je to "istorijska težnja naroda Kosova od 1999. godine".\nPredsednik Litvanije: Podržavamo težnju Kosova za članstvo u NATO i nezavisnost\nPredsednik Litvanije Gitanas Nauseda rekao je danas u Viljnusu da njegova zemlja podržava težnje Kosova za članstvo u NATO-u, kao i njegovu nezavisnost i teritorijalni integritet, prenosi koha.net.\nOn je na zajedničkoj konferenciji za novinare sa predsednicom Kosova Vjosom Osmani u Viljnusu zahvalio Kosovu što se, kako je naveo, svrstalo u demokratski svet, uvelo sankcije Rusiji i prihvatilo izbeglice iz Ukrajine.\n"Želim da vas uverim da Litvanija u potpunosti podržava nezavisnost Kosova, njegov teritorijalni integritet i stalne napore da konsoliduje svoju državnost i izgradi demokratsku, multietničku i prosperitetnu državu. Želeo bih da čestitam vama i narodu Kosova na velikom napretku koji je postignut na putu evropskih integracija. Razmenjivaćemo iskustva i pomoći Kosovu u sprovođenju reformi. Litvanija takođe podržava težnje Kosova da se približi NATO-u i doprinese jačanju bezbednosti u regionu", rekao je Nauseda.\nKosovska predsednica od srede boravi u višednevnoj poseti Litvaniji.


Donald: Ljudi svašta pričaju, ali ja sebe vidim u Zvezdi\nStrelac prvog gola u pobedi Crvene zvezde nad Irtišom (2:0) u kvalifikacijama za Ligu Evrope, Mičel Donald, istakao je da nikada ranije u karijeri nije zatresao mrežu rivala iz slobodnjaka, ali je i naglasio da ne razmišlja o odlasku iz crveno-belog tabora.\nDonald izvodi slobodan udarac iz kog je doneo prednost Zvezdi\n"Srećan sam, jer smo na lep način otišli u narednu rundu. Imali smo dosta šansi, bili smo superiorni, a mogli smo i više golova da postignemo. Što se mene tiče, prvi put u karijeri uspeo sam da postignem gol iz slobodnog udarca i mogu da vam kažem da je osećaj fantastičan. Nadam se da ću u tome uspeti još neki put", rekao je Donald.\nOn se zahvalio najvatrenijim navijačima na podršci i u ovoj utakmici, u kojoj zbog kazne UEFA nisu mogli da budu na standardnom mestu, zatvorenoj severnoj tribini.\n"Nije neka razlika što su "delije" bile na južnoj tribini, ali smo imali veliku njihovu podršku. Nije bitno da li su na severu, zapadu ili istoku, važno je da su uz nas", jasan je strelac vodećeg gola na revanšu sa Kazahstancima.\nZvezdi 235.000 evra od UEFA za prolazak dalje, još četiri meča do nagrade od 2,6 miliona\nMilojević: Treba da izvučemo pouke od kazahstanskih igrača\nDonald se osvrnuo i na narednog rivala na međunarodnoj sceni, kao i na to da li sebe vidi u tim utakmicama, imajući u vidu da se minulih dana spominjao i njegov eventualni transfer.\n"Sparta je težak rival, ali prvo da proslavimo prolazak u narednu rundu, a onda da se fokusiramo na utakmicu u Superligi. Mislim da ću biti u Zvezdi za duele sa Česima, nema razloga da ne bude tako. Ljudi svašta pričaju, ali ja sebe u budućnosti vidim u Zvezdi. Postoji mogućnost za odlazak i ostanak, a ja bih bio srećan da i dalje nosim Zvezdin dres. Želim da igram Ligu Evrope i to mi je cilj. Videćemo šta će se desiti", zaključio je Mičel Donald.


Iverice, vlaknatice i drvoplastične mase - Šumarski fakultet\nŠumarski fakultet > Studijski programi>Osnovne strukovne studije (2021)>Studijski programi>Tehnologije nameštaja i proizvoda od drveta>Stručne prakse>Iverice, vlaknatice i drvoplastične mase\nIverice, vlaknatice i drvoplastične mase\nPovršinska obrada drveta\nPrerada drveta na pilanama\nSušenje i parenje drveta\nŠifra predmeta: TNPOD3517/2\nStudijski program: Tehnologije nameštaja i proizvoda od drveta\nOsposobljavanje sudenata da stručna i naučna saznanja stečena na predavanjima i vežbama uspešno primene u praksi uz savladavanje praktičnih znanja o ključnim tehnološkim parametrima izrade ploča iverica i vlaknatica, toku i povezanosti pojenih operacija, karakteristikama opreme i principima uspostavljanja kvaliteta i kontrole gotovih proizvoda.\nJasnije razumevanje i sticanje praktičnih iskustava u uspostavljanju proizvodnje i kontroli tehnološkog procesa izrade ploča iverica i vlaknatica.\nTerenska nastava podrazumeva upoznavanje studenata sa prostornim rasporedom tehnoloških faza proizvodnje, radnih mašina i sredstava transporta, protoka drvnog materijala i repromaterijala u procesu izrade ploča iverica i vlaknatica, kao i sa postupcima kontrole kvaliteta u fabrici. Nastava se odvija u fabrikama koje poseduju odgovarajuću tehnologiju.\nStudenti se, u prisustvu nastavnika i asistenata, prvo upoznaju sa celokupnim tehnološkim procesom proizvodnje. Zatim, podeljeni u grupe, praktičano rade prema unapred odeđenom zadatku. Tokom 8-časovnog radnog vremena studenti bivaju u potpunosti uključeni u rad datog procesa, a pod nadzorom odgovornog lica, člana osoblja zaposlenog u fabrici. Tokom praktičnog rada studenti snimaju, zapisuju i analiziraju podatake pojedinih tehnoloških operacija. Identifikuju karakteristike mašina, opisuju način njihovog rada, povezanost sa drugim operacijama, izračunavaju kapacitet s obzirom na podešenost parametara rada mašine, izračunavaju gibitke u materijalu i statistički obrađuju rezultate međufazne i/ili završne kontrole. Na osnovu analize prikupljenih podataka, studenti konstatuju nedostatke i daju predlog za poboljšanje kvaliteta izlaznog materijala i/ili gotovog proizvoda.\nTokom svog praktičnog rada studenti vode Dnevnik prakse na osnovu koga izrađuju elaborat i prezentaciju koju prikazuju na završnom času. U prezentaciji ističu metode i načine rešavanje uočenih praktičnih nedostataka, uz interaktivnu diskusiju sa svojim kolegama i nastavnicima. Na osnovu ovih elemenata nastavnici procenjuju kvalitet elaborata i prikazane prezentacije i dodeljuju odgovarajući broj poena.


Zaev Moskvi: Makedonija odlučno ide u NATO - Sputnjik Srbija\n17:11 28 Mart 2020\n11:33 21.03.2018 (osveženo 11:48 21.03.2018) Preuzmite kraći link\nPremijer Zoran Zaev odgovorio Moskvi da je Makedonija od sticanja nezavisnosti bila strogo definisana za članstvo u NATO, što, kako tvrdi, podržava velika većina građana.\n„Makedonija je od nezavisnosti devedesetih strogo definisana za članstvo u NATO-u i ima punu podršku makedonskih građana. Naš izbor i nedvosmislena odlučnost su evroatlantske integracije“, naveo je Zaev, preneli su makedonski mediji.\nTako je Zaev odgovorio na upozorenje koje je juče Ministarstvo spoljnih poslova Rusije uputilo Makedoniji.\nMoskva je, naime, upozorila Skoplje na negativne posledice za regionalnu bezbednost i bilateralne odnose od pristupanja Makedonije NATO-u.


Vesti online / Vesti / Svet / "Niko ne može da zaboravi američke bombe"\nTrodnevna poseta iranskog predsednika Iraku šalje, prema oceni agencije Rojters, poruku SAD i njenim saveznicima da Iran i dalje ima dominantnu ulogu u iračkoj politici.\nUoči posete Rohani je rekao da šiitski Iran želi da ojača bratske odnose sa svojim susedom, prenela je državna iranska televizija.\n- Ti odnosi ne mogu da se uporede sa iračkim vezama sa okupatorom kao što je Amerika, koja je omrznuta u regionu - rekao je Rohani.\nNiko ne može da zaboravi bombe koje su Amerikanci bacili na Irak, Siriju i druge zemlje regiona, istakao je iranski predsednik.\nTokom njegove posete Iraku biće potpisan niz sporazuma u oblastima energetike, saobraćaja, poljoprivrede, industrije i zdravstva, navela je iranska agencija IRNA.\nOtkako je američki predsednik Donald Tramp u maju prošle godine odlučio da se povuče iz međunarodnog nuklearnog sporazuma s Iranom iz 2015. godine i da Iranu vrati sankcije, Teheran je prinuđen da jača trgovinske odnose sa svojim susedima, preneo je Tanjug.\nIako druge zemlje-potpisnice tog sporazuma nisu sledile primer SAD i nastoje da sačuvaju sporazum, mnoge evropske kompanije su, ipak, smanjile obim poslovanja s Iranom.\nOvo su najveći izvoznici oružja na svetu\nSVET Irak: Rusija je posrednik između Teherana i Vašingtona\nSVET Bagdad želi ulogu medijatora između Irana i SAD


U godini kada program Eko-škole slavi svoj 20. rođendan, u Kardifu je održan godišnji sastanak Nacionalnih koordinatora međunarodnog programa Eko-škole. Sastanak je trajao u periodu od 4. do 6. decembra, a organizovan je od strane Nacionalnog operatera Velsa, organizacije Keep Wales Tidy. Nakon uvodnih reči koje su dale Lesley Jones, izvršna direktorka Keep Wales Tidy […]\nU školskoj 2013./2014. godini je po prvi put u Srbiji održan EKO-PAKET – edukativna akcija odlaganja upotrebljene Tetra Pak kartonske ambalaže koju je pratio i kreativni konkurs za škole i učenike. Cilј projekta Eko-paket je da nauči decu da pravilno odlažu višeslojnu ambalažu kako bi na taj način bila u mogućnosti da učestvuju u očuvanju […]